Rumusan Selangor Prihatin 2.0: Pakej Rangsangan Ekonomi Yang Bantu Semua Golongan

1 April yang lalu, Dato’ Seri Amirudin Shari telah mengumumkan Pakej Rangsangan Ekonomi Selangor Prihatin 2.0 berjumlah RM272.5 juta bagi menangani impak COVID-19.

Pakej Ransangan ini adalah kesinambungan daripada Selangor Prihatin 1.0 yang diumumkan Kerajaan Negeri Mac yang lalu. Jika Selangor Prihatin 1.0 memperuntukkan bantuan berjumlah RM127.8 juta, Selangor Prihatin 2.0 pula memperuntukkan bantuan sekali ganda kepada RM272.5 juta, menjadikan nilai keseluruhan Pakej Rangsangan Ekonomi ini kepada RM400 juta.

Ini bermakna Kerajaan Negeri bakal membelanjakan sejumlah RM400 juta bagi meringankan beban penduduk Selangor yang terkesan dengan wabak COVID-19.

Untuk pengetahuan semua, pakej ini dirangka berdasarkan dua cabaran utama yang dihadapi kesan daripada pandemik ini. Pertama, bagaimana menggempur wabak ini daripada terus merebak dan kedua, untuk menangani cabaran ekonomi yang dihadapi semasa dan juga pasca pandemik.

Walaupun Kerajaan Pusat telah mengumumkan bantuan tersendiri menerusi Bantuan Sara Hidup, Kerajaan Negeri bersetuju untuk membantu lagi usaha Kerajaan Pusat bagi menghapuskan rantaian COVID-19 di seluruh Selangor.

Antara langkah drastik yang diambil Kerajaan Negeri adalah memotong 50 peratus daripada gaji Menteri Besar dan EXCO serta 30 peratus gaji Ahli Dewan Undangan Negeri (ADUN) negeri itu selama dua bulan.

Selangor telah menubuhkan Tabung Khas Covid-19 bagi menyelaras sumbangan utk usaha menghentikan penularan Covid-19. Tabung ini dimulakan dgn sumbangan dari potongan 50% gaji Menteri Besar dan EXCO serta 30% gaji ADN. Jumlah terkumpul ketika ini RM 8.07 juta #SelangorGempurCovid19 pic.twitter.com/26R3TiXIWn

— Amirudin Shari (@AmirudinShari) April 6, 2020

Amirudin berkata gaji yang dipotong akan disalurkan ke Tabung Khas Bantuan COVID-19 Selangor yang akan ditubuhkan. Selain menteri besar, barisan EXCO serta ADUN, gaji kakitangan kerajaan Jusa C serta pegawai tertinggi dalam syarikat milik kerajaan negeri (GLC) turut dipotong sebanyak 30 peratus.

Dengan langkah pemotongan gaji tersebut, jumlah dana yang dapat disalurkan ke tabung berkenaan adalah berjumlah RM8.07 juta.

Pakej Rangsangan Ekonomi Selangor Prihatin 2.0 kali ini juga dilihat lebih menyeluruh dan menyentuh setiap kelompok masyarakat dalam negeri Selangor. Kami pecahkan pakej ini kepada kelompok petugas barisan hadapan, ekonomi (perniagaan) dan kebajikan rakyat.

Menghargai jasa dan pengorbanan para petugas perubatan serta ‘frontliners’, Kerajaan Negeri mengumumkan RM 1.34 juta utk bekalan makanan serta RM 1.5 juta Insentif Penjagaan Anak Frontliners. RM 600 setiap keluarga akan diberikan kepada 2500 keluarga. #SelangorGempurCovid19 pic.twitter.com/B9x9bAVSwn

— Amirudin Shari (@AmirudinShari) April 4, 2020

Pegawai perubatan akan menerima dana RM1.344 juta bagi penyediaan makanan percuma untuk yang berkhidmat memerangi COVID-19. Insentif penjagaan anak sebanyak RM1.5 juta buat para petugas yang terlibat. Pegawai Media juga tidak dilupakan; RM100,000 dalam penyediaan makanan percuma buat pegawai media yang membuat liputan sepanjang COVID-19.

Tidak dilupakan peruntukan RM50,000 disediakan buat Task Force COVID-19 Selangor bagi merangka tindakan memerangi wabak ini.

#ImbasKembali | Pakej Rangsangan Selangor Prihatin 2.0

𝐎𝐩𝐞𝐫𝐚𝐬𝐢 𝐒𝐭𝐞𝐬𝐞𝐧 𝐊𝐮𝐚𝐫𝐚𝐧𝐭𝐢 𝐒𝐞𝐥𝐚𝐧𝐠𝐨𝐫Operasi penempatan PUI bagi kluster tabliqh & ketibaan rkyt Selangor dari luar negara yg wajib dikuarant selama 14 hari. Peruntukkan RM3 juta disediakan. pic.twitter.com/q9yKQ3FuZf

— Media Selangor (@Media_Selangor) April 6, 2020

Selangor bakal menjalankan mass testing COVID-19 melibatkan 5,000 orang yang berada di kawasan red zone, dengan peruntukan sebanyak RM1.35 juta.

Selangor menjadi negeri pertama yang akan memberikan mangsa COVID-19 bantuan kewangan sebanyak RM1,000. Sebanyak RM2 juta diperuntukkan untuk pemberian topeng muka, sanitizer dan sarung tangan kepada rakyat Selangor secara percuma.

Menyerahkan Bantuan Bekalan Makanan, Penutup Muka Dan Cecair Pencuci Tangan di Pusat Komuniti Jawatankuasa Penduduk Zon 6, Batu Caves.

Turut meninjau keadaan semasa di Bilik Gerakan Zon 6. #BiruMudaSungaiTua #SelangorGempurCovid19 pic.twitter.com/gZ28OnyPnk

RM1 juta turut diperuntukan untuk dibelanjakan bagi perkhidmatan kaunseling oleh pakar bagi masyarakat yang terkesan sepanjang PKP ini.

Kepada ibu bapa dan anak-anak pelajar Darjah 1 hingga Tingkatan 5 yang bersekolah di Selangor, manfaatkan portal e-learning terbaru secara PERCUMA sehingga 31 Mei 2020. Layari https://t.co/ZfIrjVk59P dan bagi merasai pengalaman pembelajaran yang unik. #SelangorGempurCovid19 pic.twitter.com/NJsKSZMWnw

— Amirudin Shari (@AmirudinShari) April 5, 2020

Tidak mahu pembelajaran anak-anak terkesan sepanjang PKP, Pemerbadanan Menteri besar Selangor turut akan menyiapkan program Tuisyen Online (Home Tutor) untuk dua bulan bermula 1 April 2020 dengan kos RM700,000. Program ini akan dimanfaatkan oleh 250,000 pelajar darjah satu sehingga tingkatan 5.

Selangor tak rehat langsung bagi bantuan dekat rakyat, anak anak selangor bersyukur lah anda duduk di negeri kaya raya yang mana pemimpin tak kedekut nak agihkan hasil negeri kepada rakyat yang banyak menyumbang pada ekonomi negeri selama ni. Bersyukurlah https://t.co/8ApQr1JPa3

Golongan peniaga pastinya boleh menghela nafas lega selepas mendengar pengumuman Selangor Prihatin 2.0. Pengecualian denda lewat untuk pembayaran cukai taksiran di PBT bagi penggal pertama 2020 akan dinikmati oleh 691,945 pemilik yang layak menerima pengecualian. Cukai lain turut diberi kelonggaran untuk pembayaran termasuklah cukai tanah/petak.

Sebanyak RM1.65 juta diperutukkan untuk penyaluran peruntukan kali kedua sebanyak RM30,000 secara terus ke akaun Pusat Khidmat ADN. Begitu juga penggunakan peruntukan tahunan berjumlah RM5,00-RM10,000 mengikut PBT untuk kegunaan ketika COVID-19.

Agropreneur (pendapatan bersih RM1,500 ke bawah) serta Petani, Penternak, nelayan dan industri asas tani tidak terkecuali daripada menerima bantuan dari segi makanan kering, makanan kepada ternakan, bahan mentah dan wang tunai (jika layak).

SELANGOR PRIHATIN | INISIATIF MEMBANGUN DIGITALISASI PLATFORM E-LEARNING, SELANGOR ADVANCE, SELANGOR GRAB, – RM100.7JUTA . 1. RM700RIBU – INISIATIF MEMBANGUN DIGITALISASI PLATFORMS E-LEARNING , SELANGOR ADVANCED . 2. INISIATIF DIGITALISASI SELANGOR GRAB, SELANGOR E-BAZAAR, pic.twitter.com/MYkXj8PuPQ

— MC ALIB (#DoktorEmceeAnda) (@OfficialMC_ALIB) April 1, 2020

Selangor Grab pula merupakan inisiatif Digital kerajaan Selangor untuk membantu golongan peniaga untuk membuat jualan secara dalam talian. Semestinya ketika PKP ini banyak gerai makanan yang tidak dibenarkan untuk berniaga, Kerajaan Negeri akan memperkenalkan E-Pasar, Bazaar Digital serta Medan Selera Digital untuk kemudahan penjual dan pembeli ketika proses PKP ini berlangsung.

Pembiayaan RM100 juta bagi meningkatkan kecairan tunai bagi penyedia perkhidmatan/kontraktor yang memberi perkhidmatan kepada kerajaan negeri, PBT dan anak syarikat dilihat dapat memudahkan SME terlibat yang terkesan dengan COVID-18.

Ini adalah usaha terbaik Kerajaan Negeri dalam memberi bantuan kepada semua di dalam fasa Perintah Kawalan Pergerakan.

Sumbangan Menteri Besar, EXCO dan individu berjawatan di Selangor dalam Tabung COVID-19 menerusi potongan gaji sebanyak dua bulan merupakan satu langkah yang murni dan semestinya akan menjadi tauladan kepada rakyat Selangor lain yang berkemampuan untuk sama-sama menderma.

Untuk maklumat lanjut dan lebih mendalam berkenaan Selangor Prihatin 2.0, anda boleh membacanya lagi di laman rasmi Amirudin Shari di sini. Sama-sama kita perangi COVID-19 dan berdoa agak keadaan akan kembali seperti sedia kala tidak lama lagi.

Untuk mengetahui inisiatif Selangor Prihatin 1.0 sebelum ini, anda boleh bacanya pada pautan di bawah.

9 Inisiatif Selangor Prihatin Berjumlah RM127.78 Juta Yang Bakal Manfaatkan Rakyat

80,000 Penjaja Dan Peniaga Di Selangor Bakal Terima Bantuan RM500

Penganjuran Bazar Ramadan Di Selangor Sah Dibatalkan Kerana COVID-19


8 Perkara Startup RunCloud Belajar Dari TechCrunch Disrupt Berlin

Sekiranya anda pernah menonton siri Silicon Valley, kami yakin anda cukup kenal dengan acara TechCrunch Disrupt dimana Richard Hendricks bersama pasukan memperkenalkan software Piedpiper kepada para juri.

Acara TechCrunch Disrupt ternyata memang wujud dan pada tahun ini, sebuah startup dari Malaysia iaitu RunCloud antara yang turut serta sebagai peserta pameran yang berlangsung di Berlin.

Untuk pengetahuan anda, RunCloud merupakan sebuah startup dari Malaysia yang menawarkan perkhidmatan berasaskan web, panel pengurusan untuk pelayan dan server. Memfokuskan kepada cloud hosting, para pembangun web kini berpeluang untuk mengakses tetapan pelayan dengan lebih mudah dan ringkas.

Berjaya mencapai peluang emas untuk menyertai acara hebat ini, RunCloud akan berkongsi kepada anda 8 perkara yang diperlajari sepanjang berada di TechCrunch Disrupt 2017.

Mendapat tempat di arena tech seperti TechCrunch bukanlah mudah dan TechCrunch sendiri mempunyai nama yang sangat gah di persada Tech Startup seluruh dunia. RunCloud terpilih diantara tiga SaaS startup sebagai exhibitor di TechCrunch Berlin pada 3 dan 4 December 2017.

Penerimaan daripada kunjungan sangatlah menggalakan daripada pelbagai negara terutamanya dari US dan negara Eropah yang membangun seperti Sweden, Jerman, Poland, dan Perancis. RunCloud hadir sebagai wakil tunggal dari Malaysia.

Semasa pameran dijalankan, RunCloud menerima kunjungan daripada pelbagai lapisan bidang bisnes dan skill sekaligus membuatkan kami tersedar kehadiran prospek ini bukanlah bukanlah direct target customer RunCloud namun sebaliknya.

Kami bernasib baik selepas mendapat liputan temuramah daripada TechCrunch yang sekaligus disiarkan di Facebook TechCrunch yang mempunyai bilangan likers sebanyak 2.8 juta.

Temuramah ini secara tidak langsung berjaya menaikkan jenama syarikat kami ke peringkat global serta meningkatkan bilangan pengguna berdaftar sejurus selepas liputan tersebut.

TechCrunch Disrupt merupakan sebuah acara yang mengumpul startup hebat dibawah satu bumbung. Kehadiran para peserta sekaligus membuka peluang anda untuk berkenalan dengan rakan-rakan yang juga membangunkan startup.

Nasihat kami sekiranya diberikan peluang untuk menyertai acara seperti ini, pastikan anda berkenalan dengan seramai boleh. Mungkin dengan cara ini anda dapat bertemu cabang atau pintu bisnes terbaru yang boleh dijalankan. Jika tidak sekarang, mungkin nanti.

Ini mungkin perkara baru yang kami pelajari dimana budaya orang luar apabila menyertai exhibition seperti TechCrunch adalah mereka tidak terlalu jakun terhadap sesuatu barangan yang ditawarkan secara percuma seperti yang boleh didapati di booth-booth.

Strategi kami pada awalnya adalah dengan membekalkan t-shirt RunCloud yang ingin diberikan secara percuma kepada mereka yang singgah di booth kami sebagai branding awareness  yang dibawa oleh si pemakai.

Ternyata sangkaan kami meleset apabila mereka tidak berminat untuk mendapatkan barangan percuma jika mereka tidak berminat dengan servis yang ditawarkan.

Sangat berbeza dengan sambutan yang kami lakukan di tech event Malaysia, sambutan barang percuma amat laris dan boleh habis dalam hanya beberapa minit sahaja. Malah ada yang sanggup untuk melakukan apa sahaja syarat walaupun mereka mungkin bukanlah sasaran RunCloud.

Kebanyakan tech startup yang kami lihat memaparkan demo yang menarik. Tambahan, penyediaan video yang lengkap berkenaan produk tersebut yang padat dengan infografik yang menarik menjadikan feel showcase terhadap penerangan produk tampak lebih standard dan menarik perhatian.

Pastikan ianya bukanlah omongan kosong dan buktikan dengan first impression pengunjung dengan outlook paparan produk yang lebih nampak standard. Itu kekurangan yang kami nampak yang perlu diperbaiki memandangkan penerangan RunCloud dalam berbentuk video belum mencapai standard.

Semasa mengunjungi booth di TechCrunch Disrupt, kami dapati pelbagai syarikat yang sudahpun mengaplikasikan idea mereka dengan AI, AR, dan VR.

Contohnya yang boleh kami highlight seperti Forksy (FB Messenger Bot) iaitu Bot AI untuk diet pemakanan harian dan DISCOVR iaitu Treadmil VR yang membawakan pengalaman maya lebih dengan lebih hebat.

Jika dilihat pada trend predictions daripada perkongsian Social Ogilvy, AR dilihat menjadi bakal menjadi trend dan nilai tambahan pada sesuatu bisnes pada masa akan datang.

Meskipun teknologi AR bukanlah perkara yang baru kemunculan iOS dengan ARKit dan Android dengan AR Core menunjukkan teknologi AR sedang dalam fasa yang matang.

Menyebut tentang Volkswagen kami yakin ramai yang cukup mengenalinya. Di TechCrunch terdapat satu tim dari Volkswagen mempamerkan produk terbaru mereka iaitu MOIA. Sebuah servis perkongsian Van yang 100% dijana kuasa oleh elektrik.

Perkara ini menunjukkan bahawa Jerman melalui Volkswagen tidak lari untuk memasuki arena servis perkongsian. Jangan lupa, di Malaysia juga ada startup seakan perkongsian kereta iaitu Moovby.

Pada hari pertama pameran, kami mulakan dengan berkenalan dengan jiran booth sebelah iaitu Salesflare.com. Selepas berkongsi bisnes masing-masing, CEO syarikat tersebut secara terbuka terus memberi kritikan dan menegur terhadap maklumat yang dipaparkan di bunting RunCloud.

Katanya maklumat di bunting kami kurang jelas dan perlu dipadatkan lagi untuk lebih mudah faham dengan nada yang serius.

Berdasarkan kritikan yang diterima maka jelaslah tech startup di luar bersikap terbuka dalam memberi apa sahaja kritikan dan pendapat yang rasakan berguna. Sebenarnya tidak kurang di Malaysia juga, startup kita juga agak proaktif namun segilintir masih lagi bersifat malu untuk ketengahkan pendapat.

Kami tidak menyangka TechCrunch Disrupt yang dijalankan di Berlin dengan penduduk muslim minoriti masih lagi menyediakan ruangan solat yang selesa buat para pengguna.

Semoga perkongsian pengalaman kami, RunCloud di TechCrunch menjadi satu input berguna kepada semua dan buat mereka yang mahu menceburi bidang tech startup, just be cool, keep moving!

Buat pembangun web diluar sana, jika anda ada menggunakan cloud hosting, anda boleh cuba servis yang ditawarkan kami di RunCloud.


RunCloud Wakili Malaysia Untuk Ke Startup World Cup 2018

Nampaknya sebuah lagi kejayaan berjaya ditempa oleh RunCloud apabila muncul juara di dalam acara Startup World Cup edisi Malaysia. Kejayaan ini sekaligus bakal membawa pasukan ini ke Startup World Cup 2018 yang bakal berlangsung di Silicon Valley.

Untuk pengetahuan anda, RunCloud merupakan sebuah startup yang menjalankan kemudahan pengurusan pelayan dengan mudah berasaskan web. Penawaran servis penukaran panel pelayan web kepada sistem awan dalam jangka masa 15 minit serta menjimatkan 90% masa pengguna antara yang membuatkan RunCloud tampil efisien berbanding pesaing.

Meskipun syarikat ini boleh dikatakan masih baru, RunCloud kini telahpun berjaya menawarkan servis buat 6,000 pengguna dari 50 buah negara.

Berdasarkan kejayaan RunCloud, startup ini bakal bertanding di Startup World Cup 2018 pada bulan Mei ini dimana pasukan yang berjaya muncul juara bakal membawa pulang hadiah bernilai $1 juta (RM3.88 juta).

Tahniah kami ucapkan buat RunCloud! Semoga lebih banyak kejayaan berjaya ditempa sekaligus dapat membawa nama Malaysia ke peringkat yang lebih tinggi melalui acara melibatkan startup dan teknologi.

Baca lagi: 8 Perkara Startup RunCloud Belajar Dari TechCrunch Disrupt Berlin


Rundingan Berjaya, Filem Ketiga Spider-Man Akan Ditayangkan Pada 2021

Nampaknya Sony Pictures dan Marvel Studios telah mencapai satu persetujuan baharu dan bersetuju untuk menghasilkan satu lagi filem untuk Spider-Man yang akan ditayangkan pada 16 Julai 2021!

Berita ini baharu sahaja dilaporkan oleh Hollywood Reporter dan pelakon Tom Holland dan pelakon-pelakon lain akan terus memegang watak mereka. Kedua-dua studio akan menjadi producer kepada filem ini dan Kevin Feige kekal sebagai producer untuk projek akan datang.

DISNEY AND SONY COME TO A DEAL – SPIDER-MAN IS BACK IN THE MARVEL CINEMATIC UNIVERSEhttps://t.co/F38aZZRqH1 pic.twitter.com/FsctJm0Rzz

— Barstool Sports (@barstoolsports) September 27, 2019

“Kami di Marvel Studios sangat teruja kerana Spider-Man akan terus berada dalam dunia MCU dan kami akan buat sehabis baik untuk menjayakan projek ini. Spider-man merupakan antara watak yang dapat melangkaui multi-verse. Sony akan terus mengembangkan dunia Spidey-verse dan kita tunggu dan lihat apa rancangan mereka untuk universe tersebut,” kata Kevin Feige.

Selain daripada filem ketiga ini, tidak diberitahu kepada umum sama ada Spider-Man akan terus muncul di dalam dunia MCU atau pun tidak. Kita tunggu dan lihat perkembangan lanjut daripada pihak Marvel Studios. Apa pun, selamat kembali Spider-Man!

Ini pula artikel berkaitan mengapa perjanjian antara Marvel Studios dan Sony Pictures tentang Spider-Man terbatal sebelum ini.

MCU Bakal Bergerak Tanpa Spider-Man Selepas Sony Dan Disney Tidak Lagi Bersepakat

Sony Tolak Tawaran Beli Hak Cipta Setiap Watak Marvel 20 Tahun Dahulu


Rundingan Ditutup, Spider-Man Sah Tidak Akan Kembali Ke MCU

Nampaknya ini adalah berita tidak baik buat peminat setia Marvel Cinematic Universe (MCU). Spider-Man dilaporkan tidak akan kembali ke dunia MCU selepas rundingan terbaru antara Marvel Studios dan Sony Pictures tidak akan diteruskan lagi.

Sony says the "door is closed" on Spider-Man in the MCU… https://t.co/Y6WRIRSZ9d pic.twitter.com/cbWGmz63QG

— Brandon Davis (@BrandonDavisBD) September 5, 2019

“Buat masa ini, pintu untuk rundingan Spider-Man ditutup,” kata CEO Sony Pictures, Tony Vinciquerra kepada majalah Variety. Rundingan itu tidak akan diteruskan dan dalam kes ini, producer Kevin Feige disalahkan oleh pihak Sony Pictures kerana menggangu hubungan yang sebelum ini baik antara Disney dan Sony Pictures.

Pertelingkahan terjadi disebabkan pihak Disney dan Marvel yang mahukan keuntungan yang lebih daripada setiap filem Spider-Man akan datang. Ianya nyata menyebabkan Sony Pictures naik angin dan menamatkan kerjasama antara mereka serta merta.

“Kami menghasilkan filem yang baik dengan Kevin Feige untuk filem Spider-Man sebelum ini. Kami cuba untuk mencari jalan bagi permasalahan ini. Marvel mempunyai ramai individu yang hebat. Tetapi di Sony, kami juga mempunyai individu yang hebat,” kata Tony.

Di sini, Tony memberi gambaran yang mereka akan meneruskan franchise Spider-Man tanpa bantuan Marvel Studios. Apakah nasib Tom Holland dan pelakon Spider-Man yang lain selepas ini? Yang pasti, Marvel Studios mempunyai masalah besar untuk cari cara bagi ‘keluarkan’ Spider-Man daripada MCU. Buat masa ini, selamat tinggal Spider-Man.

Untuk anda yang terlepas, ini sebabnya mengapa berlaku pertelingkahan antara Marvel Studios dan Sony Pictures untuk watak Spider-Man

Ini Kenyataan Rasmi Sony Pictures Berkenaan Isu Spider-Man

Ini Teori Peminat Cara Terbaik Untuk Spider-Man Keluar Daripada MCU


AirAsia Dilaporkan Alami Kebocoran 5 Juta Maklumat Pekerja Dan Pengguna

Berdasarkan laporan sekuriti siber global terkini menegaskan bahawa AirAsia merupakan sasaran terbaharu daripada kumpulan penggodam Daixin. Difahamkan serangan tersebut berlaku pada awal bulan ini yang mengakibatkan kebocoran sejumlah besar maklumat privasi pengguna dan pekerja.

Dikatakan kebocoran ini merangkumi 5 juta maklumat peribadi di kalangan pengguna dan juga kesemua pekerja di dalam syarikat tersebut. Perkara ini sangat mengejutkan kerana kumpulan tersebut hanya giat menyerang bisnes-bisnes di Amerikat Syarikat sahaja namun syarikat penerbangan kos rendah tempatan ini pula menjadi mangsa terbaharu.

AirAsia Group is allegedly hit by Daixin ransomware group 5M UNIQUE Passengers personal data, All employees personal data leaked@ransomwaremap pic.twitter.com/M9bg22S5QW

— Soufiane Tahiri (@S0ufi4n3) November 20, 2022

Menurut Databreach.net, AirAsia telah memberi respon kepada kumpulan Daixin tersebut namun tidak dihebahkan berapakah jumlah bayaran yang diminta dan sama ada AirAsia telah membuat pembayaran atau sebaliknya. Malah, mereka mahu melepaskan data sulit AirAsia ini ke internet yang memberikan petanda bahawa AirAsia tidak mengendahkan permintaan Daixin.

Dalam pada itu, wakil Daixin juga mendedahkan mereka tidak meneruskan serangan ke dalam sistem rangkaian AirAsia adalah disebabkan tidak tersusun dan tidak mempunyai piawaian yang selaras. Hal ini sedikit sebanyak dapat menggurangkan ketirisan maklumat daripada berlaku dalam skala yang lebih besar.

Wakil Daixin ini turut berkata bahawa sangat terkejut dengan perlindungan rangkaian milik AirAsia sangatlah lemah walaupun sudah mempunyai empayar yang besar. Setakat ini, kita masih belum menerima kenyataan rasmi berkenaan isu kebocoran data daripada kumpulan AirAsia.


‘Runner Delivery’ Ini Ditahan Polis Gara-Gara Gula Donat Yang Dibungkus Secara Mencurigakan

Kejadian seterusnya ini mungkin boleh dijadikan pengajaran buat kita semua terutama mereka yang sering menggunakan perkhidmatan penghantaran makanan lebih-lebih lagi di musim PKP ini.

Menurut perkongsian yang dibuat @HassrayMohamad di Twitter itu beliau menceritakan bagaiamana rakannya ditahan pihak polis ketika membuat penghantaran donut.

Hahahah aduh buat pasal betullah orang yang jual donut packing gula macam tu . Tak pasal menggelupur orang yang delivery tu dengan polis . 😹 pic.twitter.com/ccaAVDxLpy

Beberapa minggu lalu, penghantar makanan atau runner mula menjadi tumpuan selepas terdapat beberapa individu didakwa membawa bahan terlarang ketika melakukan penghantaran makanan.

Bagaimanapun dalam kes ini, rakan beliau tidak membawa bahan terlarang tetapi bungkusan donut gula yang disertakan bersama itu menimbulkan kecurigaan kepada pihak berkuasa.

Sekali pandang dan jika tiada donat di sebelahnya, kita mungkin menganggap bungkusan tersebut bukanlah gula tetapi lebih kelihatan seperti sejenis bahan terlarang.

Gara-gara bungkusan itu juga menurut Ray, pihak berkuasa dikatakan terpaksa melakukan pemeriksaan lanjut terhadap kandungan bungkusan yang dibawa rakan kepada rakannya itu.

Berikut adalah perkongsian yang menceritakan bagaiamana rakanyya itu diperiksa hanya kerana gula donat yang dibungkus secara asing itu.

Jadi kepada anda yang ingin membuat pesanan donut atau kuih bergula selepas ini, lebih baik jika anda mengelakkan untuk memesan gula asing untuk tidak menyusahkan runner anda ketika melalui sekatan jalan raya.

Lagipun, donat sebenarnya lebih enak dimakan jika ia disaluti dengan gula atau topping ketika baru dimasak dan siapa tahu jika mereka tidak ditahan di sekatan jalan raya mungkin pesanan anda akan sampai dengan lebih cepat!

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Sebelum ini tular kes seorang penghantar makanan didakwa membawa rokok seludup  ketika PKP sehingga polis terpaksa melakukan spot check kepada sebahagian besar runner yang melalui sekatan jalan raya. Klik pautan di bawah untuk membaca dengan lebih lanjut.

Tular Video Jual Rokok Seludup, Pihak Berkuasa Mula Buat ‘Spot Check’ Beg Penghantar Makanan

Diberi Upah Serendah RM4.10 Oleh Datin, Lelaki Ini Tampil Beri Penjelasan Buat Para ‘Runner’

CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan


Sukar Dipercayai Inilah Rupa Facebook Di Awal Kemunculannya!

Facebook telah menjadi satu fenomena yang sangat hebat dalam sejarah media dan rangkaian sosial.

Kita menjadi manusia yang sentiasa “plugged” disebabkan Facebook. Baru bangun dari tidur? Buka Facebook. Tersangkut dalam perjalan ke tempat kerja? Buka Facebook.

Bosan menunggu pesanan makanan tengahari sampai? Buka Facebook. Pendek kata, apa-apa dan di mana sahaja pun Facebook.

Facebook sentiasa mengemas kini antara mukanya untuk kekal relevan mengikut peredaran masa.

Mari kita lihat evolusi antara muka Facebook bermula dari tahun 2004 sehingga 2014.

Bagaimana agaknya rupa facebook di masa depan pula? Kita tunggu dan lihat.


Rupa Sebenar ‘Venom’ Diperlihatkan Melalui Trailer Terbaru

Setelah lama menjadi bualan hangat peminat superhero, filem VENOM akhirnya bakal ditayangkan pada tahun ini. Dibintangi oleh pelakon terkenal iaitu Tom Hardy, filem ini bakal memaparkan kisah dan bagaimana Eddie Brock berjaya memperoleh ‘kuasanya’. Apa yang membuatkan filem ini menarik adalah gaya ‘anti-hero’ yang ditonjolkan melalui karakter Venom.

Tonton trailer terbaru ini untuk melihat sisi Eddie Brock dengan lebih terperinci. Trailer pada kali ini juga Sony Pictures Entertainment turut memperlihatkan rupa sebenar VENOM.


Rupanya Anak Masih Hidup, Keluarga Ini Rugi RM20,000 Untuk Pengebumian Selepas Penjara Salah Lapor

Bagaimana agaknya emosi anda selepas dimaklumkan bahawa anak anda telah meninggalkan dunia, tetapi kemudiannya mendapati bahawa dia sebenarnya masih hidup?

Menurut laporan, kejadian ini telah berlaku kepada keluarga Chantern berusia 45 tahun selepas menerima panggilan telefon dari Penjara Sungai Buloh pada 3 Mac lalu yang memaklumkan anaknya berusia 19 tahun telah meninggal dunia.

Keluarganya kemudian diminta untuk hadir ke Hospital Sungai Buloh untuk menuntut mayatnya tetapi tidak dibenarkan untuk melihat mayat anaknya.

“Kami pergi ke hospital pada 3 Mac, tetapi tidak dibenarkan melihat mayat dan diberitahu bedah siasat telah dijalankan. Kami balik keesokan harinya.

“Bagaimanapun, kami diminta menandatangani surat terlebih dahulu sebelum dibenarkan melihat mayat. Selepas melihatnya, kami tidak mengenali wajahnya kerana kesan bedah siasat dan kepalanya sudah botak,” katanya.

Sejurus melihat mayat, keluarga mendapati wajah itu kelihatan berbeza kerana kesan bedah siasat, dan rambutnya telah dicukur.

Bagaimanapun, mereka tetap membawa pulang jenazah tersebut dan mengeluarkan wang untuk menguruskan pengebumian jenazah yang dipercayai anak mereka.

Tetapi, hanya beberapa jam sebelum pengebumian, pihak penjara menghubungi keluarga itu semula, mengatakan anak mereka masih hidup dan membuat panggilan video.

Difahamkan, keluarga yang berasal dari Taman Desa Permai itu hampir membakar mayat tersebut sebelum dihubungi pihak penjara pada jam 10 pagi semalam yang memaklumkan anak mereka masih hidup dan berada dalam tahanan.

Keluarga itu terkejut, keliru dengan apa yang berlaku, dan masih tidak pasti mengapa anak mereka ditahan di penjara pada 28 Februari lalu, menurut Harian Metro.

Insiden itu menyebabkan keluarga tertekan kerana mereka telah membelanjakan kira-kira RM20,000 untuk persiapan pengebumian, termasuk menempah khemah, makanan dan kos pembakaran mayat.

“Anak itu ditahan polis, kemudian disahkan mati, dan kemudian hidup semula. Kejadian ini telah mengelirukan kami. Kami juga membelanjakan kira-kira RM20,000 untuk menempah khemah, makanan, dan kos pembakaran mayat. Mengapa sesuatu yang penting seperti ini boleh berlaku?” katanya.

Ibu tahanan itu, Parameiswary, 48, berkata dia telah membuat laporan polis di Jinjang mengenai kejadian itu dan mahu pihak berkuasa berjumpa dengan keluarga untuk menjelaskan perkara itu dengan jelas.


Rupanya Ini Antara Sebab Mengapa Orang Kaya Mahu Jual Rumah Besar Mereka

Dulu saya pun pelik. Ingat ada masalah kewangan sebab itu ada yang nak jual. Tapi sebenarnya tidak semua nak jual rumah sebab ada masalah kewangan. Ada banyak je faktor lain.

Salah satunya sebab SUNYI. Ya, sunyi. Dulu, tiap kali berkunjung ke rumah orang kaya yang mahu jual rumah, dalam hati saya berkata-kata, apa lagi orang ni nak. Rumah dah sebesar alam, ruang tamu sahaja dah sebesar padang bola. Memang puas kalau anak-anak nak berguling.

Selesa sungguh! Lagi pula siap kolam renang jacuzzi, tak perlu pergi bercuti di rumah dah ada semuanya. Kalau kata birthday anak atau ada majlis, boleh jemput jiran satu taman orang kata. Punya luas rumahnya. Bertingkat-tingkat.

Laman belakang rumah atau depan rumah, kalau kata malam malam bosan, mahu buat aktiviti BBQ, nak panggil kawan bermain muzik semua complete!

Bab dapur tak payah cerita lah; dapur basah dan dapur kering wajib ada. Keluasan? Gambarannya kalah tempat masak chef di hotel. Bilik tidur dan bilik air pula berbilik-bilik. Tidak berebut bilik air kalau dalam kecemasan nak guna. Seronok kan?

Tapi, itu kata kita yang belum ‘duduk’ di tempat mereka. Rupa-rupanya bila dah meniti usia tua, ‘Kemasyuran dan kekayaan’ semuanya bukan jadi keutamaan.

Keluhan mereka biasanya mesti macam ini; Kalaulah masa boleh diputar kembali, tak nak kami rumah besar besar begini Anne, penat! Saya yang dengar ni, aik! Kenapa pulak. Tak bersyukur ke depa ni?

“Sebenarnya, masa muda, kami dulu buat ‘silap;, punyalah nak bagi anak-anak selesa, beli rumah besar besar. Bilik kalau boleh satu anak satu bilik. Usia muda kami tak enjoy sangat, kami bekerja keras untuk kumpul kekayaan. Sampai beli rumah besar=besar semua untuk anak-anak tinggal sekali.

“Tapi kami lupa, bila dah besar, anak anak dah ada kehidupan masing-masing. Tak mahunya lagi mereka nak hidup dengan ibu ayah. Rumah yang dibeli kebanyakan tiada penghuni. Rumah bertingkat tingkat, satu bilik je yang kami guna. Dah tua-tua, penat nak turun naik tangga. Sudahnya bilik bibik aje lah yang paling selesa. Dekat dengan dapur, nak makan minum pun senang,” kata tuan punya rumah.

“Kereta pun kami dah banyak jual. Tinggal yang asas sahaja untuk keperluan harian. Bersusun susun kereta siapa lagi nak drive? Nak ke mana sangat di usia tua? Tak larat dah nak memandu sendiri. Jadi bertambah ‘lapang’ lah depan rumah.

“Sekarang kami nak simple  sahaja hidup, sederhana. Ada masa boleh jalan, boleh menikmati hidup seadanya tanpa perlu memikirkan banyak perkara. Nak balik tinggal di rumah kami yang lagi ‘kecil’. Yang sesuai dengan kehidupan berdua. Lama dah rumah tu ‘kosong’. Nak menikmati hidup di kampung pula,” tambahnya lagi.

Ish! Panjangkan keluhan mereka? Saya yang tadi elok-elok nak jadi sekaya mereka pun dah berubah fikiran. Patutlah orang selalu pesan kita kena bersederhana dalam setiap perkara kan?

Nak nyesal di masa tua? Patutlah saya nak rumah corner lot , siap ada kolam renang suamiku bantah. Disuruhnya saya booking hotel kalau nak kolam.

Saya nak beli kereta baru pun dia bantah! Guna apa yang ada. Cukup yang boleh ke sana sini saja. Rupanya dia dah ‘tua’ dulu. Baru saya faham. Selama nya ni aku cakap dia kedekut saja. Aduhai, ampun suamiku!

Andai anda nak merasa berada di tempat mereka, anda bolehlah beli rumah ini. Ada 11 bilik semuanya. Mahu parking 10 kereta depan rumah pun muat.

Mungkin rumah ini sudah tidak sesuai lagi untuk pemilik asal tetapi mungkin sesuai untuk anda. Jika berminat, jangan malu-malu untuk contact Anne. Nanti Anne boleh uruskan. Terima kasih!

*Penulisan ini ditulis Anne Soon. beliau merupakan agen hartanah untuk Nita Sahari Properties Sdn Bhd. Jika anda berminat untuk mencari rumah atau mendapat tip berkenaan pembelian rumah, boleh ikuti Anne Soon di sini.


Rupanya Inilah Arkitek Uthmaniah Yang Berjaya Hasilkan Senibina Indah Mengatasi Hagia Sophia

Sejak di zaman purba lagi, seorang arkitek mempunyai peranan yang penting di dalam pembangunan sesebuah negara dan tamadun.

Begitu jugalah tamadun Islam yang mempunyai pelbagai tokoh pada setiap bidang.

Kali ini, saya ingin bercerita tentang satu tokoh arkitek terkemuka di zaman pemerintahan Daulah Uthmaniyyah iaitu Mimar Sinan.

Mimar Sinan merupakan antara arkitek agung dan paling berpengaruh di sepanjang zaman. Beliau hidup ketika Daulah Uthmaniyyah berada di puncak kegemilangan khilafah iaitu di zaman pemerintahan Sultan Selim I , Sultan Süleyman I sehinggalah ke Sultan Selim II dan Sultan Murad III.

Nama sebenar beliau adalah Sinan bin Abdulmennan bin Doğan Yusuf (14989-1588).

Beliau berasal dari kawasan Anatolia di Ağırnas, Kayseri yang berlatarbelakangkan dari keluarga Turki Kristian.

Sewaktu remajanya, beliau datang ke Istanbul untuk menyertai pasukan Janissari dan melalui pelbagai ujian saringan.

Akhirnya beliau diterima sebagai ahli pasukan Devşirme (salah satu sistem merekrut tentera) ketika pemerintahan Yavuz Sultan Selim (1512-1520) dan telah berjaya melayakkan diri secara rasminya sebagai ahli pasukan elit Uthmaniyyah, Janissari semasa pemerintahan Sultan Suleyman Al-Kanuni (1520-1566).

Semasa menyertai pasukan Janissari, Sinan menunujukkan bakatnya di dalam bidang kejuruteraan.

Hari demi hari bakatnya semakin menyerlah sehingga beliau dinaikkan pangkat sebagai pegawai di dalam angkatan tentera setelah banyak menyertai kempen peperangan dalam pemerintahan Sultan Selim I dan Sultan Süleyman I.

Di dalam kempen peperangan di Moldavia bersama Sultan Süleyman pada 1538, Sinan telah menunjukkan kemahirannya dalam membina jambatan menyeberangi Sungai Prut dengan masa yang singkat iaitu 13 hari sahaja bagi kemudahan orang ramai.

Perkara ini telah menarik perhatian Sultan Süleyman Al-Kanuni sehingga baginda memuji Sinan atas kecekapannya dalam bidang tersebut.

Tanpa diduga Sultan telah menganugerahkan Sinan pangkat sebagai Ketua Arkitek Uthmaniyyah pada 1539. Sehubungan itu, beliau digelar sebagai Mimar Sinan yang bermaksud Arkitek Sinan.

Selepas Hagia Sophia dijadikan sebagai masjid, para arkitek Uthmaniyyah sering menjadikan Masjid Aya Sofya sebagai kayu ukur bagi mereka bentuk masjid-masjid yang lain.

Disebabkan itulah, kita lihat kebanyakan masjid di Turki mempunyai reka bentuk yang hampir sama.

Reka bentuk asas bagi sesebuah masjid di zaman Daulah Uthmaniyyah adalah kubah utama yang berada ditengah dan separuh kubah dibina di sekelilingnya bagi menyokong struktur kubah utama.

Ini secara tidak langsung dapat meningkatkan lagi saiz masjid dan kapasiti jemaah yang ramai.

Walaupun beberapa dekad yang lalu, ramai arkitek Uthmaniyyah telah mencuba untuk membina masjid yang lebih hebat daripada Masjid Aya Sofya namun ia masih tidak dapat menandinginya sehinggalah Mimar Sinan berjaya mencetuskan fenomena dalam setiap reka bentuk binaannya yang mengkagumkan melebihi keindahan Masjid Aya Sofya.

Mimar Sinan yang berpengalaman dalam mereka bentuk bangunan, telah memulakan kariernya dengan membina sebuah masjid di Aleppo, Syria, iaitu Masjid Khusruwiyyah pada 1547.

Beliau juga telah membaiki struktur Masjjid Abu Hanifah di Baghdad dan Masjid Jalal Al-Din Al-Rumi di Konya.

Pelbagai projek yang diamanahkan kepada beliau telah berjaya disiapkan dengan penuh teliti. Maka, ini telah menjadikan Mimar Sinan terkenal dan begitu mahir dalam bidang kejuruteraan dan arkitek.

Pada 1543, Allah S.W.T telah menjemput putera Sultan Süleyman iaitu Putera Mehmed yang meninggal dunia akibat penyakit cacar (smallpox) ketika anakandanya berumur 21 tahun.

Sultan Süleyman mengarahkan pembinaan masjid untuk putera kesayangannya itu sebagai bekalan dan sedekah bagi puteranya di akhirat sana.

Jadi, ini adalah peluang pertama bagi Mimar Sinan untuk membina bangunan dengan skala yang lebih besar berbanding biasa. Masjid ini siap dibina beserta binaan Külliye selepas 4 tahun pembinaan dan diberi nama Şehzade Cami (Masjid Putera).

Sultan Süleyman sangat berpuas hati dengan hasil kerja Sinan. Tetapi Sinan masih tidak berpuas hati dan mengakui bahawa beliau mampu membuat binaan yang lebih baik dari ini.

[Külliye bermaksud suatu kompleks yang berperanan memberi wakaf dan khidmat dari segi keagamaan dan keperluan umum di dalam masyarakat]

Baca: 12 Pakaian ‘Rare’ Dari Zaman Kegemilangan Uthmaniah, Turki

Tugas seterusnya, Sinan diamanahkan untuk membina sebuah masjid dan Külliye untuk Sultan Süleyman sendiri sebagai amal jariah bagi pihak dirinya juga untuk kemudahan rakyatnya. Masjid Süleymaniye dibina dalam masa 8 tahun lamanya (1550-1557).

Menurut lagenda, selepas tamatnya membina tapak struktur asas dan sebelum membina struktur reka bentuk seterusnya Sinan telah menghilangkan diri selama 5 tahun.

Akibat hilangnya arkitek kesayangan Sultan itu tanpa khabar berita, Sultan menjadi bimbang dan ingin mengetahui di manakah keberadaan Sinan sebenarnya.

Akhirnya selepas 5 tahun, Sinan kembali ke Istanbul dan menerangkan kepada Sultan yang mana tapak pembinaan masjid ini adalah sangat besar daripada biasa dan ia memerlukan masa selama 5 tahun untuk menjadikan tapak struktur asas lebih padat dan mampat ke bawah tanah sebelum dibinanya binaan di atasnya untuk menjadikan ia betul-betul kukuh.

Selepas selesai pembinaannya pada 1557M, binaan Masjid Süleymaniye dianggap oleh Sultan Süleyman sebagai karya agung yang telah dibina oleh Mimar Sinan tetapi sebaliknya Sinan masih tidak berpuas hati malah menganggap dirinya mampu membina bangunan dengan struktur yang lebih baik dari ini.

Selepas kemangkatan Sultan Süleyman Al-Kanuni yang dicintai rakyat pada 1566M, Sinan meneruskan khidmatnya di bawah pemerintahan Sultan Selim II.

Sepertimana ayahandanya Sultan Süleyman, baginda juga turut mahukan sebuah masjid yang dibina atas namanya sebagai satu sedekah yang berterusan walaupun beliau sudah kembali ke Rahmatullah.

Lalu, dimintanya kepada Mimar Sinan yang ketika itu sudah berumur sekitar 70 tahun untuk mereka bentuk sebuah masjid yang indah bagi dirinya di wilayah Edirne.

Sinan bercita-cita untuk mereka suatu binaan yang mampu mengatasi keindahan dan kemahiran seni bina Masjid Aya Sofya. Kesungguhan Sinan untuk menandingi Aya Sofya membuatkan beliau mengambil masa 8 tahun untuk melakar bentuk binaan masjid dengan penuh teliti dan 2 tahun untuk membina tapak permukaan binaan tersebut.

Baca: 6 Jenis Hotel Di Turki Yang Anda Perlu Tahu Sebelum Buat Tempahan Bilik

Akhirnya Sinan berjaya mencapai salah satu sasarannya setelah memulakan pembinaannya pada 1568M dan selesai pembinaan pada 1574M dengan diberi nama Masjid Selimiye.

Menara Masjid Selimiye antara yang tertinggi pada zaman itu dengan mencapai 80 meter. Kubah utamanya yang berdiameter 31.5 meter dengan berbentuk oktagon (8 sisi) yang mana membenarkan ia dibina lebih tinggi berbanding Masjid Aya Sofya ketika itu.

Dalam beberapa bentuk binaan tersebut, ia menyerupai reka bentuk Masjid Süleymaniye yang pernah beliau bina.

Mimar Sinan begitu berpuas hati dengan hasil kerjanya sehingga beliau mengiktiraf bahawa Masjid Selimiye yang berada di Edirne itu adalah karya agung yang berjaya dibinanya.

Mimar Sinan cemerlang dalam melaksanakan amanahnya sebagai Ketua Arkitek Uthmaniyyah selama 35 tahun dan telah berjaya menyiapkan kerja-kerjanya dengan pantas dan cekap sekali sepanjang pemerintahan Daulah Uthmaniyyah.

Beliau kembali ke Rahmatullah pada tahun 1588 ketika berumur 98 tahun dengan pelbagai legasi kejayaannya seperti membina 80 buah masjid , 57 buah madrasah, 22 buah makam, 7 buah Dar Al-Qurra’,17 buah Imaret (Institusi Kebajikan & Kedermawanan) dan 3 buah Darüşşifa (Hospital), 7 buah saluran air, 8 buah jambatan , 35 buah istana, 20 buah rumah penginapan,6 buah tangki air dan 48 buah Hammam (Turkish Bath).

Mimar Sinan dianggap sebagai tokoh arkitek terulung muslim sepanjang zaman dan karya-karyanya adalah simbol kepada kesenian Islam sehingga sekarang. Beliau dimakamkan di luar tembok Masjid Süleymaniye di sebelah utara.

Rujukan: Bilinmeyen Osmanlı (Pof. Dr. Ahmed Akgündüz dan Prof. Dr. Said Öztürk)

Baca lagi: 22 Aktiviti Menarik Yang Boleh Anda Lakukan Bila Travel Ke Cappadocia Turki


Rupanya Inilah Ninja Terakhir Jepun Dan Beliau Seorang Jurutera

Wajahnya mungkin tidak sesuai dengan gambaran seorang pembunuh berpakaian serba hitam dengan senjata membunuh dan berkemampuan menghilangkan diri dengan bom asap.

Ninja, atau lebih dikenali sebagai Shinobi di Nippon (baca : Jepun) merupakan tentera upahan yang mahir dalam kerja risikan, sabotaj dan membunuh secara senyap.

Namun merujuk kepada rekod Muzium Ninja Igaryu, orang terakhir yang mewarisi ilmu Ninjutsu yang asli secara turun-temurun merupakan seorang bekas jurutera berusia 67 tahun (pada 2016) bernama Kawakami Jinichi.

Beliau merupakan ‘Ban-gumi no soke’ atau Ketua Keluarga (baca: klan/clan) Ban. Mempraktikkan ilmu ninjutsu aliran Koga & Iga, sejarah penglibatan Ban-gumi dalam ninjutsu dapat ditelusuri sejak 500 tahun yang lampau.

Dengan kedudukan dan kelebihan yang diwarisi, bekas jurutera ini dilantik sebagai ‘Banke Shinobinoden no soke’ (Pengetua Sekolah Shinobi Banke). Banke Shinobinoden mula popular sejak penubuhan Muzium Ninja Igaryu pada tahun 1964.

Kawakami-soke mendakwa bahawa beliau adalah satu-satunya pewaris ilmu ninjutsu asli yang masih hidup hingga kini.

Menurut Japan Times “Kawakami-soke mempunyai sesuatu yang kebanyakan (proclaimed) shinobi tiada, iaitu sifat rendah diri dan pelajaran yang sebenar. Termasuk juga skil pertahanan diri yang tinggi.

Kawakami-soke sendiri bukanlah mewarisi darah keluarga ninja, akan tetapi mewarisi ilmu tersebut sejak berusia 7 tahun daripada Ishida Masazo, yang merupakan biksu Buddha dan pembuat ubatan herba.

Menurut Kawakami-soke, lelaki tersebut mendakwa bahawa beliau merupakan salah seorang pengamal ilmu ninjutsu yang asli yang masih wujud.

Sebelum dia berusia 19 tahun, Kawakami-soke sudah mewarisi gelaran sensei (guru) dan mewarisi skrol-skrol rahsia ninjutsu.

“Untuk melatih konsentrasi, saya perlu merenung api lilin hingga saya merasa diri saya benar-benar berada di dalam api tersebut. Saya juga berlatih mendengar bunyi jarum yang jatuh di lantai bilik sebelah” kata Kawakami-soke.

Baca: Gambar ‘Rare’ Samurai Dirakam Sekitar Tahun 1864 -1900

Dia juga berlatih memanjat dinding, melompat dari tempat tinggi dan belajar bagaimana mencampur bahan kimia untuk menciptakan bahan letupan dan bom asap.

“Saya juga dilatih untuk menahan panas dan dingin serta rasa sakit dan kelaparan. Semua latihan itu sangat rahsia dan menyakitkan, tapi saya tidak pernah terfikir mengapa saya melakukan semua ini. Latihan-latihan tersebut telah menjadi sebahagian daripada hidup saya,” katanya sambil menunjukkan beberapa alat dan teknik yang digunakan dalam tugas risikan dan sabotaj pada masa lalu”.

“Seni ninjitsu terletak pada pergerakan yang tidak disedari oleh musuh, bukan pada kekejaman.”

Pelajar terbaik Kawakami-soke,Kiyomoto Yasushi, merupakan satu-satunya yang menjadi gurulatih bertauliah dari Banke Shinobinoden. Kiyomoto-sensei menubuhkan sebuah dojo in Sagamihara-shi, Kanagawa, namun kini sudah tidak mengambil pelajar baru.

Pada 2003 pula Jose Defez dan beberapa rakan bela diri dari Sepanyol memulakan latihan di Jepun mempelajari Shinobijutsu Koka daripada keluarga Ban.

Pada Oktober 2010, Kawakami-soke dan Kiyomoto-sensei mengiktiraf Jose Defez sebagai satu-satunya sensei di luar Jepun, yang berpusat di Valencia.

Namun begitu, pada tahun 2012, Kawakami-soke memutuskan tidak akan mewariskan kedudukan soke kepada sesiapa lagi. Beliau meluahkan bahawa ilmu tersebut akan mati bersamanya kerana ianya tidak sesuai dengan zaman moden.

Tambah beliau “Di zaman perang saudara ataupun zaman Edo, kebolehan ninja untuk merisik dan membunuh mahupun menghasilkan ubat amatlah berguna. Tetapi sekarang sudah ada pistol, internet & ubatan yang lebih baik, jadi seni ninjutsu sudah tiada tempat di zaman moden”.

Berikut 2 video dokumentari tentang ninja terakhir ini.

Baca lagi: 20 Fakta Menarik Tentang Mafia Jepun Yakuza. #17 Ahli Mereka Dilarang Keras Dekati Musuh Ini


Rupanya Inilah Penyanyi Sebenar Lagu-Lagu Dalam Filem Dilwale

Nota Editor: Perkongsian Syahril A. Kadir di Facebook wall beliau. Kami kongsikan semula di sini dengan izin daripada penulis khas buat para peminat filem Dilwale.

KALAU korang nak tahu siapa penyanyi latar filem DILWALE yang tengah meletup-letup kat radio sekarang ini, inilah dia aku perkenalkan Arijit Singh dan Antara Mitra. Shahrukh Khan guna suara Arijit manakala Kajol guna suara Antara.

Walaupun pada mulanya, ramai yang meragui kemampuan dua penyanyi muda ini menyanyikan lagu latar filem Hindi, seperti mana penyanyi legend Udit Narayan dan Alka Yagnik yang terkenal dengan lagu Kuch Kuch Hota Hai, Aab Laut Chalen etc, tetapi Arijit dan Antara berjaya menutup mulut pengkritik dengan membawa lagu-lagu seperti Janam Janam dan Gerua dengan cemerlang!

Arijit yang terkenal dengan imej selekeh dan berjambang ini baru berusia 29 tahun tetapi sekarang sedang mencipta fenomena di India dengan pendapatan lebih US5 juta dollar setahun!

Tonton: Apabila Janam Janam OST Dilwale Ditukar Menjadi ‘Jangan Jangan’

Manakala Antara pula adalah bekas pelajar perubatan yang meninggalkan pengajiannya di universiti untuk menyertai pertandingan realiti di India dan kini menjadi rebutan para produser filem Bollywood.

Yang pasti penggunaan penyanyi latar untuk filem ini mengingatkan aku pada penyanyi latar filem-filem Jalan Ampas seperti Jasni, Ahmad CB, Julia, Kasban etc. Tapi biasalah…penyanyi latar ni tak ramai kenal, yang orang kenal Nordin Ahmad, Rosyatimah, M.Amin dll.

Nasib baik Awie guna suara sendiri dalam Sembilu, kalau dia guna suara Salleh Yaakob camnalah agaknya.

Baca: Dilwale: Kisah Percintaan Pasangan Pertengahan Umur

LIKE dan FOLLOW Vocket di Facebook serta Instagram


‘Rupanya Kena Bayar RM1,000 Untuk Salt Bae Tabur Garam’ – Aeril Zafrel Tidak Anggap Satu Pembaziran Makan Di Nusr-Et

Sebelum ini, Aeril Zafrel berkongsi video memaparkan dirinya bersama keluarga dan juga rakan-rakan sedang menikmati hidangan stik di restoran mewah milik tukang masak terkenal, Salt Bae ketika bercuti di London, United Kingdom.

Menurut laporan, Aeril Zafrel mengatakan bahawa tindakanya menikmati juadah berharga £1,791.70 (RM10,065) di restoran milik Salt Bae bukanlah suatu pembaziran dan ianya berbaloi dengan bayaran kerana rasanya yang sedap ditambah dengan momen manis dihidangkan oleh Salt Bae.

A post shared by Aeril Zafrel (@aeril_zafrel)

Menurut Aeril, bayaran untuk Salt Bae memotong daging dan aksinya menabur garam juga dikenakan bayaran iaitu bernilai RM1,000. Pengalaman tersebut tidak boleh dibeli dengan wang ringgit.

“Jika terlalu berkira-kira nak bercuti, baik tak payah bercuti. Saya tak rasa ia membazir kerana dah alang-alang di sana, rugi kalau tak menikmati masakan cef seperti Salt Bae.

“Sama juga kalau berada di Turki, saya tetap akan pergi menikmati stik di restoran Salt Bae yang ada di situ. Saya pun bukan guna duit sendiri, kongsi dengan kawan-kawan,” kata Aeril

Tambahnya, caj yang dikenakan sebenarnya berpatutan tetapi menjadi mahal apabila nilainya ditukar kepada ringgit Malaysia serta berbaloi dengan harga sebab sedap.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Festival Rumah Hantu ‘Nights of Fright 8’ Sah Bakal Kembali Menghantui Anda Oktober Ini

Seperti Dalam Filem Avatar, Putrajaya Secret Garden Bakal Dibuka Kepada Pengunjung


Rupanya Malaysia Dipandang Tinggi Oleh Muslim Negara Lain Kerana Apa Yang Kita Ada Ini

Khutbah Jumaat di surau University of Manchester hari ini bertemakan hijrah, disampaikan oleh seorang Imam yang berasal dari Pakistan, tetapi telah lama menjadi warganegara United Kingdom (British).

Banyak mesej-mesej yang disampaikan oleh beliau mengenai hijrah, tetapi yang paling menarik apabila beliau sebut nama Malaysia berulang kali sewaktu khutbah. Bayangkan sepanjang 7 tahun saya tinggal di UK, tak pernah lagi dengar khatib sebut nama Malaysia dalam khutbah Jumaat. Hilang terus mengantuk dan mata terus jadi segar bugar.

Dalam khutbah tersebut, beliau menceritakan behaviour/karakter/akhlak orang Malaysia dan Indonesia adalah yang paling baik di dunia. Setiap kali beliau pergi ke Mekah untuk menunaikan haji/umrah, beliau sangat kagum bila berjumpa dengan orang dari Malaysia & Indonesia.

Akhlak dan kelakuan orang Malaysia/ Indonesia sangat baik, tidak seperti jemaah dari negara lain yang kasar, suka berebut-rebut dan tolak menolak terutamanya sewaktu tawaf.

Setiap kali beliau naik teksi di Mekah, beliau akan tanya pemandu teksi, “Rakyat negara manakah /jemaah manakah yang paling baik? Jawapan yang diterima, pastinya Malaysia & Indonesia.

Kembang pulak hidung bila khatib puji Malaysia banyak kali dalam khutbah. Beliau cakap akhlak orang Malaysia/ Indonesia sangat baik berbanding negara lain disebabkan oleh sejarah kedatangan Islam di Tanah Melayu/ Nusantara.

Ada banyak teori bagaimana Islam sampai ke Tanah Melayu/ Nusantara. Salah satunya adalah melalui pedagang-pedagang dari Tanah Arab, Parsi dan India. Penduduk di Tanah Melayu tertarik kepada Islam disebabkan oleh akhlak mulia yang ditunjukkan oleh para pedagang Islam, di samping dakwah yang disampaikan oleh para pedagang.

Disebabkan akhlak yang baik ini, penduduk Tanah Melayu & Nusantara memeluk Islam. Dan mereka terus mengekalkan akhlak yang baik ini sehingga sekarang. Itulah teori yang disampaikan oleh khatib yang mengaitkan akhlak baik yang ditunjukkan oleh orang Malaysia & Indonesia., adalah disebabkan oleh sejarah kedatangan Islam di negara mereka.

Bila mengenangkan pengalaman saya sendiri, setiap kali berjumpa dengan orang Islam di UK, sama ada orang Arab, Pakistani, Bangladeshi, bila sebut je, “I’m from Malaysia”. They will always response :

“Very good people.”
 “The nicest people in the world.”
 “The best muslim country in the world.”
 “Your leader, Mahathir Mohamad is a very great leader” . Saya selalu tersenyum bila diorang sebut Dr Mahathir, padahal dah lama beliau pencen, hehe.

Baru-baru ini saya ke Amerika Syarikat (US). Bila berjumpa dengan orang Islam di sana, mereka pun beri respon yang sama,“Malaysian people are very nice”. Saya masih teringat, sewaktu di Washington DC, saya ada bersembang dengan seorang pemandu teksi. Beliau berasal dari Bangladesh tetapi sudah menjadi warganegara US.

Bila saya cakap dari Malaysia, terus dia puji macam-macam. Dia siap cakap, “I know there are many Bangladesh people in Malaysia. They love Malaysia because Malaysian people are very nice”. Most of them want to stay in Malaysia forever. Hahaha, waktu ni gelak dalam hati je lah. Patutlah makin ramai orang Bangladesh di Malaysia, rupanya diorang siap promosi Malaysia di negara diorang. Hehehe.

Malah kawan-kawan PhD saya yang kebanyakannya dari negara Arab pun selalu puji orang Malaysia. Orang Malaysia ni baik, rajin, lemah lembut, suka tolong orang, pembersih.

Di Manchester ni, kebanyakan landlord (tuan rumah yang sewakan rumah) suka mencari penyewa/ tenants di kalangan pelajar Malaysia, berbanding mat saleh atau orang Arab/ Pakistan/ Bangladesh. Sebab pelajar Malaysia pembersih, pandai kemas rumah. Kalau bagi sewa pada orang lain, nanti rumah bersepah dan tungang langgang.

Begitulah persepsi orang luar pada Malaysia. Semuanya indah dan baik belaka. Akhlak yang baik ini sudah pasti datangnya dari hasil didikan ibu bapa dan guru-guru.

Namun, kebelakangan ini, kita dikejutkan dengan berita-berita sedih yang menggambarkan kerosakan akhlak di Malaysia.

Kisah seorang ayah yang merogol dan meliwat anak sendiri beratus kali.
Kisah sekumpulan remaja yang positif dadah dan membakar sekolah tahfiz.
Kisah seorang remaja perempuan dirogol bergilir-gilir oleh 7 remaja lelaki.

Adakah ibu bapa tidak memainkan peranan yang sepatutnya?
Adakah pengaruh rakan sebaya yang merosakkan?
Adakah masyarakat tidak memainkan peranan?

Pada pandangan saya, kita perlu sama-sama berperanan secara kolektif untuk membaik pulih lompong kerosakan generasi sekarang dengan melakukan dakwah. Dakwah bukanlah sekadar menyampaikan ilmu-ilmu Islam melalui ceramah/ kuliah semata-mata, tetapi skop dakwah itu lebih luas, iaitu mengajak manusia menjadi lebih baik dan mengamalkan cara hidup yang berlandaskan syariat.

Sekiranya nampak mana-mana individu / remaja yang melakukan kesilapan, kita perlu bertanggungjawab menegur mereka dengan cara baik atau cuba membimbing mereka. Dakwah ini perlu dilakukan secara qauliyah (perkataan dengan mengajak kepada kebaikan, menegur kesalahan, mencegah kemungkaran) dan fi’liyah (perbuatan, melalui akhlak yang baik).

Datuk nenek moyang kita dahulu menerima Islam disebabkan dakwah qauliyah dan fiqliyah yang dilakukan oleh pendakwah & pedagang Islam dari tanah Arab, Parsi dan India. Akhlak yang baik sudah sebati dengan negara Malaysia, jadi kita harus mengekalkannya supaya nama Malaysia kekal harum dan mekar di seantero dunia.


AirAsia Dinobat Syarikat Penerbangan Tambang Murah Terbaik Asia Pasifik

AirAsia dan AirAsia X dinobatkan sebagai Penerbangan Tambang Murah Terbaik di Asia Pasifik oleh AirlineRatings.com yang merupakan laman web keselamatan dan produk penilaian dunia. Malah, Westjet dari Amerika dan Wizz dari Eropah juga dinamakan sebagai Penerbangan Tambang Murah Terbaik.

Manakala Singapore Airlines pula dipilih sebagai Syarikat Penerbangan Terbaik untuk Tahun 2019. Singapore Airline yang memenuhi kriteria audit melayakkan syarikat penerbangan itu layak mendapat pengiktirafan tersebut. Pemilihan pengiktirafan berdasarkan beberapa kriteria iaitu umur kapal terbang, ulasan penumpang, penilaian pelaburan, produk yang ditawarkan dan staf.

Malah, Air New Zealand turut dinobat sebagai Penerbangan Ekonomi Premium Terbaik dan Pasaran Penerbangan Terbaik di Pasifik, dan Qatar Airways dinobatkan Katering Terbaik dan Penerbangan Perniagaan Terbaik. Justeru, Qantas dinobat sebagai Perkhidmatan Penerbangan Domestik Terbaik dan Lounge Terbaik.


Rupanya Masih Ada Pewaris Uthmaniyyah Dan Ini 5 Fakta Menarik Mengenai Beliau

Hari ini, ramai yang berbicara mengenai negara Turki. Selepas percubaan untuk menggulingkan Kerajaan pimpinan Receb Tayyib Erdogan mendapat liputan meluas, ramai yang menzahirkan solidariti dengan pelbagai cara tersendiri.

Ini menunjukkan bahawa negara bekas pusat pemerintahan Khilafah terakhir Islam itu meraih tempat yang istimewa di hati murbawan Malaysia secara umumnya.

Fenomena ini bukanlah perkara yang baharu. Pemikir dan juga ilmuwan nusantara terkenal iaitu Hamka, ada menyentuh tentang kadar ‘nostalgia jiwa’ yang tinggi di kalangan nusantarawan kita terhadap Turki, di dalam bukunya yang bertajuk Sejarah Umat Islam.

Pada era beliau lagi, setiap tragedi yang berlaku kepada Turki mendapat keprihatinan yang besar daripada umat Alam Melayu.

Rata-rata yang membaca sejarah Ustmaniyyah pasti mengenal nama Khalifahnya yang terakhir iaitu Sultan Abdul Hamid Kedua.

Kisah penggulingan dan pemenjaraan beliau yang masyhur itu sangat menyayat hati.

Apatah lagi, beberapa naratif sejarah menyebut bahawa anak-anak sang Sultan, terbuang di beberapa buah negara Eropah, lantas menjadi gelandangan dan terpaksa mengemis untuk meneruskan kehidupan.

Sebuah kisah sadis dan kecederaan umat Islam lebih seratus tahun yang lampau.
Namun kini, adakah anda mengetahui nasib cucunda-cucunda kepada Sultan Abdul Hamid yang masih hidup sekarang?

Ingin saya perkenalkan Putera Kayıhan, atau nama penuhnya Putera Abdulhamid Kayıhan Osmanoğlu Efendi, salah seorang keturunan Sultan Abdul Hamid yang berbaki sehingga kini.

Hakikatnya, selepas penggulingan sang Sultan, cucunda-cucunda kepada Sultan Abdul Hamid adalah dilarang daripada memasuki Turki.

Hanya pada tahun 1974, baru lah keturunan mereka dapat masuk ke bumi Turki buat kali pertama. Keturunan yang pertama ini adalah Harun Effendi dan isterinya; merangkap ibunda dan ayahanda kepada Putera Abdulhamid Kayıhan.

Putera Kayıhan adalah cucunda Sultan Abdul Hamid yang pertama dilahirkan di Turki selepas Kejatuhan Ustmaniyyah.

Dilahirkan pada tahun 1979 dan berusia 37 tahun kala ini. Beliau menetap di Fatih, Istanbul dan merupakan sosok yang sangat dirai di Turki atau di dalam bahasa Arabnya ‘mahbub ladan-nas’ (celebrated people / selebriti).

Bagaimana nasabnya sampai kepada Sultan Abdul Hamid Kedua ialah dengan turutan ini.

Abdulhamid Kayıhan Osmanoğlu —> Harun Efendi —> Abdel Karem —> Selim Efendi (anak lelaki sulung Sultan) —> Sultan Abdul Hamid Kedua (sultan ke-36 dalam Dinasti Ustmaniyyah merangkap Khalifah ke-26 yang termaktub di dalam legasi Khilafah Agung Ustmaniyyah).

Ini menunjukkan Putera Kayıhan adalah generasi keempat selepas Sultan Abdul Hamid Kedua.

Berikut 5 fakta menarik mengenai Putera Kayıhan yang perlu anda ketahui:

1. FASIH BERBAHASA ARAB DENGAN LAHJAH ARAB LUBNAN

Meski pun Putera Kayıhan dilahirkan di Istanbul, beliau sangat fasih berbahasa Arab dengan Lebanese Colliqual Accent.

Ini berikutan kedua ibubapanya yang dilahirkan di Tanah Syam (sebelum mereka kembali bermukim ke Turki), maka Putera Kayıhan membesar dengan bahasa Arab merupakan lingua franca di dalam rumahnya.

Hal ini sangat berbeza dengan majoriti leluhurnya yang hanya pandai berbahasa Turki meskipun mereka memegang status sebagai para Sultan.

Banyak buku sejarah Arab yang memanipulasi sudut kelemahan berbahasa Arab para Sultan Ustmaniyyah ini untuk memburukkan nama mereka.

Meskipun begitu, Putera Kayıhan mengalami sedikit kesukaran apabila berhadapan dengan Bahasa Arab Tinggi.

Perkara ini diakui sendiri olehnya yang juga terkenal dengan sifat kerendahan dirinya, dan cermat serta lembut di dalam menuturkan kata.

Beliau pernah sekali ditemuramah oleh cabang saluran TRT Turki yang menggunakan Bahasa Arab Tinggi dan terdapat beberapa persoalan yang gagal dihadamnya dengan baik lalu menjadikan bual perbincangan sedikit tersasar.

Hanyasanya keseluruhan temuramah tersebut sangat memuaskan dan memberansangkan.

Bahkan jika rakaman rancangan itu bisa diputar secara kerap di media dunia Arab, Putera Kayıhan pasti saja mampu membentuk pengaruh yang luarbiasa di kalangan komuniti gergasi Arab yang belum tahu akan kewujudannya.

Di zaman kanak-kanaknya, Putera Kayıhan sering bertukar sekolah setiap kali selepas identitinya sebagai cucunda Sultan Abdul Hamid diketahui oleh rakan-rakan sedarjah dan gurunya.

Suasana Turki pada era 80-an dan awal 90-an yang super sekular seringkali menggugat ketenteraman beliau di sekolah.

Ini berikutan buku-buku teks sejarah di Turki telah sejak sekian lama merekodkan bahawa Sultan Abdul Hamid adalah pengkhianat besar kepada bangsa Turki.

Seorang cikgu perempuannya yang mendapat tahu bahawa Putera Kayıhan adalah cucunda sang Sultan, dengan spontan telah menyatakan bahawa,

“Datukmu adalah pengkhianat!”. Peristiwa ini diceritakan oleh Putera Kayıhan sendiri.

Katanya beliau kala itu masih seorang anak kecil dan tidak faham mengapa gurunya berkata demikian. Pulang ke rumah, beliau hanya menaruh kisah itu daripada diceritakan.

Sehinggalah selepas beberapa ketika, beliau akhirnya menyuarakan juga peristiwa itu kepada ibubapanya kerana sebagai seorang anak kecil beliau ingin tahu mengapa datuknya digelar orang sebagai pengkhianat.

Ibubapanya meskipun terperanjat, tetap dengan cara memahamkan seorang anak kecil, menceritakan segala kebaikan Sultan Abdul Hamid kepada Putera Kayıhan.

Antaranya, sang Sultan menggemari wuduk dan sentiasa berada dalam keadaan berwuduk setiap masa.

Sang Sultan bahkan mempunyai bekas wuduk yang berhampiran dengannya setiap ketika.

Baginda tidak akan menandatangani sebarang dokumen ataupun menurunkan cop mohor diraja dalam keadaan tidak berwuduk.

Jika ada dokumen yang datang kepadanya dalam keadaan tidak berwuduk, Baginda akan berwuduk dahulu dan barulah menandatanganinya.

Ibubapanya juga menyebut, bahawa Sultan Abdul Hamid bersolat 5 waktu, bahkan tidak meninggalkan solat sunat rawatib.

Selepas diceritakan semua itu, ibubapanya bertanya,
“Bagaimana boleh Datukmu yang bersifat sebaik begini, dalam masa yang sama adalah seorang pengkhianat?”

Selain itu, antara bentuk cercaan yang diterima Putera Kayıhan, beliau diolok-olok dengan pernyataan bahawa datuknya setiap masa hanya berjalan dengan mengangkat kepala dan tidak pernah sekali menundukkannya.

Ejekan itu bahkan digayakan sendiri oleh mereka di hadapannya.

Sewaktu majlis bacaan doa untuk mangsa-mangsa letupan bom pertama di Ankara Turki pada 9 Oktober 2015. Kelihatan tiga dari kanan (tunduk), Syeikh Amin Siraj, ulama besar permata Turki. Satu-satunya ulama di Turki yang masih hidup yang pernah bertemu dengan Al-Imam Zahid Al-Kautsari, Syeikhul Islam Daulah Ustmaniyyah)

3. CEMERLANG DALAM SEMUA MATA PELAJARAN TETAPI TIDAK DALAM MATAPELAJARAN SEJARAH.

Meski sering berpindah sekolah, Putera Kayıhan merupakan pelajar yang cemerlang.Beliau sering cemerlang dalam semua subjek tetapi tidak di dalam subjek Sejarah.

Ini berikutan segala yang dibacanya di dalam buku teks sejarah di sekolah adalah pendustaan dan pembohongan terhadap Ustmaniyyah.

Sekaligus bertentangan dengan segala yang diperikan kepada Putera Kayıhan oleh ahli keluarganya.

Putera Kayıhan tidak pernah sanggup untuk menulis kembali segala penipuan itu di atas kertas jawapan, semata-mata untuk memperoleh markah peperiksaan.

Hal ini menarik perhatian seorang gurunya dan Putera Kayıhan telah dipanggil untuk penjelasan.

Jawapan beliau ialah, segala yang ditulis olehnya pada kertas jawapan adalah apa yang beliau perolehi menerusi lisan ibubapanya.

Sehingga lah selepas beberapa soal dan jawab, gurunya bertanya,

“Kamu ada hubungankah dengan Sultan Abdul Hamid (sehingga tidak mampu menerima yang buruk tentangnya)?”

Jawab Putera Kayıhan, “Saya dari keluarga Osmanoğlu”.

Gurunya membalas, “Jadi maknanya, ada hubungan?”

Jawab sang Putera, “Ya. Ada hubungan. Jika tiada hubungan, bagaimana semua matapelajaran saya bisa cemerlang, tapi tidak pada subjek Sejarah?”

Mujurlah gurunya ini adalah seorang pencinta legasi Ustmaniyyah juga (yang menyebabkan Putera Kayıhan terus kekal di sekolah itu).

Balas gurunya, “Kalau begitu, saya juga punya hubungan dengan sang Sultan?”

Kerana terkejut, Putera Kayıhan membalas, “Bagaimana Cikgu juga ada hubungan? Adakah kita bersaudara?”

Jawab gurunya, “Tidak, bukan saudara. Hubunganmu dengan sang Sultan adalah hubungan darah. Adapun hubunganku dengan Baginda adalah hubungan roh (iaitu kecintaan).”

Nota: Di Malaysia pembohongan terhadap sejarah Ustmaniyyah ini masih diajarkan dan berterusan di dalam buku-buku teks STAM sekolah-sekolah tinggi Malaysia bagi subjek Adab wan Nusus. Semoga pantauan segera dan rombakan semula dapat dilakukan.

Atas dasar kecintaan Putera Kayıhan untuk melihat bumi Palestin yang dianggapnya sebagai Tanah nenek moyangnya (Palestin berada di bawah pemerintahan Ustmaniyyah selama beberapa ratus tahun), beliau telah pergi ke Palestin pada tahun 2012 dengan mengikuti delegasi sebuah parti politik Turki.

Perjalanan untuk ke Semenanjung Gaza bukanlah mudah. Beliau pada awalnya terdengar ada sebuah delegasi parti politik, iaitu Great Unity Party yang akan ke Gaza.

Beliau mengikuti rombongan ini terlebih dahulu ke Mesir via kapalterbang, kerana Gaza hanya boleh ditelusi menerusi Ma’bar Rafah di Semenanjung Sinai berikutan Ma’bar Rafah adalah satu-satunya pintu masuk ke Gaza.

Di Mesir beliau tidak mendapat rekemendasi daripada kedutaan Turki di sana untuk bersama dengan delegasi atas alasan, mereka risau terhadap keselamatan Putera Kayıhan.

Balas Putera Kayıhan, “Saya tetap mahu masuk juga. Ada orang yang menanti saya di sana. Sangat penting. Jika delegasi tidak mahu pergi, bawa saya ke depan pintu masuk Rafah”.

Dipendekkan cerita, mereka akhirnya ke sana juga. Di depan gerbang Rafah, saat pasport delegasi dikumpulkan untuk diberi kepada askar Israel, Putera Kayıhan meminta agar pasportnya diletakkan paling atas, dengan harapan yang sangat tinggi agar beliau dapat masuk.

Natijahnya, mereka dibenarkan melintas masuk selepas beberapa jam menunggu di hadapan gerbang.

Ziarah itu sangat ringkas. Hanya sehari semalam saja. Namun Putera Kayıhan sangat menyarankan kepada sesiapa yang ada peluang ke sana, agar pergi lah.

Lihat segalanya dengan mata kepala sendiri, kerana terdapat perbezaan yang jelas antara melihat melalui perantaraan media massa, berbanding berdiri sendiri di tempat bergolak itu.

Berziarah serta berbicara dengan penduduk Gaza, melawat perkuburan para Syuhada’ dan berdiri di tengah-tengah runtuhan bangunan, semuanya membuahkan emosi dan kesedaran yang luarbiasa.

Putera Kayıhan adalah keturunan Keluarga Besar Osmanoğlu yang pertama menjejakkan kaki ke Palestin sejak tempoh 110 tahun.

Meskipun berdarah Ustmaniyyah, Putera Kayıhan hanya mendapat kerakyatan Turki pada usia beliau 8 tahun.

Selama tahun-tahun terawal penghijrahan keluarganya ke Turki, dalam tempoh itu, mereka hanya menetap di Turki dengan menggunakan visa yang sentiasa perlu diperbahurui apabila tamat tempoh.

Hanya apabila Turgut Özal menjadi Presiden Turki, barulah Putera Kayıhan dan keluarganya diberikan status kewarganegaraan tetap oleh Presiden itu, sekaligus separa-menamatkan ‘tragedi kehidupan dalam buangan Keluarga Besar Osmanoğlu’.

Dilampirkan di bahagian penghujung ini, sekeping gambar Putera Kayıhan yang berlatarbelakangkan Masjid Putra.

Persoalannya, adakah Putera Kayıhan pernah menjejakkan kaki ke Malaysia? Jika pernah, kenapa hal ini tidak diliputkan di media?

Dan juga jika benar, apakah tujuan Putera Kayıhan mencemar duli ke negara Malaysia tercinta kita?

Sebagai penutup, marilah kita menghayati kata-kata Putera Kayıhan kepada seorang warga asing yang berkelana ke Turki (siapakah warga asing itu? adakah penulis?) pada sebuah petang di puncak sebuah bangunan tinggi di tebing selat Bosphorus.

Saat pemuda asing itu memuji akan kecantikan pemandangan dan keindahan selat penghubung Asia dan Eropah itu, Putera Kayıhan hanya memberikan respon kepadanya dengan berkata,

“Segalanya indah! Namun tetap juga terdapat pemandangan yang menyedihkan di Istanbul ini; iaitulah istana-istana yang terletak di penghujung selat ini.

Dahulu, istana-istana itu pernah menjadi pusat pemerintahan yang mentadbir urusan seluruh dunia. Suatu ketika dahulu.”
Bersama kita merenungkannya.

Baca lagi: 12 Pakaian ‘Rare’ Dari Zaman Kegemilangan Uthmaniah, Turki


Baru Saya Percaya Rupanya Memang Wujud ‘Love Till Jannah’ Selepas Bertemu Abang Ini

Jika anda bertanya apa itu ‘cinta sejati’ atau ‘love till jannah’, saya ingin kongsikn sebuah kisah benar yang saya alami sendiri. Kisah benar ini bukanlah kisah saya, tetapi kisah cinta seorang suami di dalam gambar ini.

Sebaik sahaja kami selesai menguruskan jenazah ahli kariah seksyen 13 di tanah perkuburan seksyen 21 Shah Alam, saya segera mendapatkan pusara nenek untuk diziarahi. Sedang mencari-cari pusara nenek, seorang abang yang kacak (masya Allah) menghampiri saya lalu menyapa, “assalamualaikum. Cari kubur siapa tu ustaz? Deretan ni kebanyakannya yang meninggal bulan Mei dan April 2015”.

Mendengar kata-kata itu tadi saya agak kagum dengan lelaki tersebut. Lagak pakaiannya tidak langsung menunjukkan dia bekerja di tanah perkuburan ini. Tidak sempat saya bertanya, lelaki ini mula membuka kisahnya.

Abang kacak : “Heh. Ustaz tak perlu pelik, saya ke tanah perkuburan ni hampir tiap-tiap hari. Dulu KAMI tinggal di Shah Alam, tapi sebab anak dah masuk sekolah kat KL, SAYA ambil keputusan pindah ke KL juga lah untuk dekat dengan satu-satunya anak saya ni.”

Saya : “Owh yeke. Kalau dah tinggal di KL, macam mana pula abang boleh datang sini hampir tiap-tiap hari?” Di kubur ni ada waris ke yang dikebumikan di sini?”

Abang kacak : “Kebetulan memang saya bekerja di Sksyen 21 ni je. Jadi setakat menyinggah memang tak ada masalah” (sengih). “Erm. Alang-alang ustaz dah tanya, saya cerita sikit ye. Itu pun kalau ustaz ada masa lah.”

Abang kacak : “Sebenarnya kubur yang saya ziarah ni bukan setakat waris saya ustaz. Dialah pelengkap hidup saya. Dialah penyeri hidup saya. Senang cerita dialah isteri saya yang pertama dan selama-lamanya yang terakhir untuk saya ustaz.”

“Sepanjang dia hidup, dia tak pernah mengeluh bila kami hidup susah. Apatah lagi meminta-minta kerana dia tahu saya belum cukup mampu untuk beli itu ini buat masa tu.”

“Sampailah satu hari, bila kami dapat tahu dia jatuh sakit, hidup kami semakin susah. Bayangkanlah duit gaji habis untuk kos rawatan saja. Belum kos lain-lain lagi, masa tu saya hampir putus mengharap. Tapi arwah isteri pula yang kuatkan saya.”

“Dua tiga hari sebelum arwah isteri meninggal, dia ada tanya satu soalan, cuba abang bagitau sayang, sebesar mana cinta abang dekat sayang?” Saya jawab, “cinta abang kepada sayang seluas jarak abang hidup di dunia dan sayang hidup di syurga.”

Ketika itu tidak ada ungkapan melainkan hanya tangisan. Saya menjabat tangannya dan cuba menenangkannya dengan berkongsikan sebuah hadis Nabi s.a.w (boleh baca di bawah nanti untuk rujukan).

Beliau menerima hadis tersebut dengan gembira dan meminta agar saya tuliskan kepadanya hadis tersebut untuk menjadi ingatan buatnya.

Begitulah sebuah pertemuan singkat tetapi cukup mengajarkan kepada kita erti cinta yang abadi. Di akhirnya saya sempat bertanya kepada beliau, “abang datang sini bawak bekal ke? Nampak macam tupperware je?”

Abang kacak itu tersenyum, katanya “waktu rehat tengah hari memang saya akan makan di sini.” Saya tergamam. Inilah cinta sejati, inilah ‘love tilljannah’.

Rujukan hadis :
“Jika kamu ingin menjadi isteriku di syurga maka jangan menikah lagi sesudahku, kerana wanita di syurga bersama suaminya yang terakhir di dunia. Oleh kerana itu Allah mengharamkan kepada isteri-isteri Nabi untuk menikah lagi sesudahnya kerana mereka adalah isteri-isteri Baginda di syurga,” H.R al-Baihaqi.

Hadis ini walaupun disabdakan khusus untuk isteri-isteri Nabi s.a.w namun maksud yang cuba disampaikan terpakai juga untuk kita yakini dan kita hajati. Syaratnya kedua-dua pasangan kejarlah syurga Allah untuk mendapat ‘love tilljannah’.

Baca lagi: Kenal Di Friendster Dan Bercinta Jarak Jauh, Pasangan Traveller Ini Berkongsi Kisah ‘Sweet’ Mereka


‘Rupanya Penaja Muflis’ – Aishah Lega Menang Kes Tuntutan Hadiah Tanah Lot Banglo

Akhirnya penantian penyanyi Datuk Aishah selama 5 tahun berakhir apabila isu tuntutan tanah lot banglo terbabit dikhabarkan telah selesai selepas kes berkenaan di bawa ke mahkamah dan menang tuntutan hadiah.

Terdahulu, Aishah pernah meluahkan rasa kesal kerana belum menerima sebidang tanah lot banglo seperti yang dijanjikan ketika menjadi juara program realiti Gegar Vaganza 4 (GV4) pada 2017.

A post shared by Wan Aishah Wan Ariffin (@aishahjmm)

Pada awalnya, dia enggan membawa kes berkenaan ke mahkamah tetapi disebabkan tidak menerima hadiah seperti dijanjikan membuatkan Aishah terpaksa berbuat demikian untuk menuntut haknya.

“Saya buat semua ini supaya bakal-bakal penaja tunaikan apa dijanjikan. Salah satu yang kita ralat adalah defendan ketiga adalah seorang yang muflis daripada tahun 2018.” ujar Aishah.

Difahamkan, pihak penaja hadiah tersebut tampil dengan satu dokumen tawaran penyelesaian dan dipersetujui oleh Aishah sendiri. Walau bagaimanapun, terdapat bayaran yang perlu diselesaikan serta beberapa tindakan perlu dilakukan oleh pihak penaja.


Rupanya Tulang Ayam KFC Juga Mempunyai Kegunaan. Anda Pasti Ingin Tahu

Kentucky Fried Chicken (KFC) amat sinonim dengan slogan “Finger lickin’ good” sebelum ditukar kepada “So good”.

Walaupun begitu, kedua-dua slogan berjaya menunjukkan betapa lazat dan enak berperisanya hidangan ayam goreng di restoran makanan segera itu. Dan kebiasaannya, kita pasti akan membuang sisa tulang ayam yang telah dimakan kerana merasakan ia tidak mempunyai sebarang kegunaan.

Pereka barangan perhiasan Meghan Carroll dengan kreatifnya telah menjadikan tulang ayam KFC sebagai rantai perhiasan bersadur emas. Ternyata kreativiti Meghan Carroll atau Meg C ini berjaya menarik perhatian penggemar ayam KFC tegar. Kesemua rantai tersebut telah laku dijual di dalam website Kentucky for Kentucky. Jom kita ketahui kaedah yang digunakan Meg C dalam pembikinan rantai tulang ayam KFC ini.

1. Ia bermula dengan satu bucket berisi 8 ketul ayam.

2. Sisa tulang ayam sebenar digunakan untuk mereka rantai perhiasan ini.

3. Tulang ayam telah dibersihkan dengan sabun dan air, sebelum disalut dengan varnis dan cat untuk proses saduran.

4. Proses tersebut mengambil masa selama sebulan untuk satu bucket ayam itu.

Dan di bawah ini pula adalah video yang telah digunakan untuk tujuan pengiklanan.

Memang benar kata orang, kreativiti itu tiada batasan!


Rusa Ditemui Mati Dengan 7 Kilogram Sampah Dalam Perut

Anda mesti tahu bahawa dunia sedang menghadapi krisis masalah sisa sampah. Realiti ini lebih keras digambarkan dalam beberapa keping foto yang menunjukkan betapa dunia yang sedang kita tinggal sedang dalam kesakitan. Sampah hampir menutup laut, sungai mahupun jalan.

Terbaharu, di Thailand, ditemui tujuh kilogram sampah di dalam perut rusa liar yang mati di tengah-tengah hutan.

Pihak penguasa Thailand melaporkan bahawa rusa terbabit meninggal dunia disebabkan plastik yang ditelah rusa tersebut telah menyekat sistem pencernaannya, lapor BBC.

Kriangsak Thanompun, pengarah di Jabatan Taman Negara, Hidupan Liar dan Pemuliharaan Tanaman berkata, beliau percaya bahawa rusa tersebut telah memakan plastik untuk masa yang lama sebelum dia meninggal dunia.

Antara sampah yang terdapat di perut rusa jantan berusia 10 tahun itu ialah sarung tangan getah, tuala kecil, beg sampah, paket mi segera, dan seluar dalam.

Rusa itu ditemui mati oleh seorang pegawai rondaan di Taman Negara Khun Sathan di daerah utara Na Noi, 630 kilometer dari Bangkok.

Menurut Greenpeace, Thailand adalah salah satu daripada pengguna terbesar beg plastik di dunia, dengan sekitar 75 bilion keping beg plastik dilupuskan setiap tahun.

Adalah dianggarkan bahawa setiap orang di Thailand, secara purata, menggunakan 3,000 beg plastik untuk kegunaan dalam setahun.

Negara itu menduduki tempat keenam sebagai negara yang banyak membuang plastik ke laut, menurut satu kajian oleh Pusat Perisikan Ekonomi Siam Commercial Bank.

Berikut adalah cerita lain mengenai sampah yang pernah kami tulis. Klik pautan di bawah untuk membaca.

Lelaki Ini Kecewa Hutan Di Gombak Jadi Tempat Pelupusan Haram Sampah Dan Beg Foodpanda

Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia


‘Rush Hour 4’ Sedang Dalam Pembikinan?

Ini berita baik buat anda di luar sana yang gemar menonton siri filem Rush Hour yang menggandingkan dua pelakon hebat iaitu Jackie Chan dan Chris Tucker. Nampaknya filem Rush Hour 4 seakan sah akan menemui anda tidak lama lagi apabila Chris Tucker berkongsi gambar beliau dan Jackie Chan menunjukkan isyarat nombor 4.

Sebelum ini, terdapat khabar angin bahawa pembikinan filem itu akan dilakukan pada tahun ini setelah 12 tahun filem Rush Hour 3 ditayangkan. Untuk pengetahuan anda, filem pertama daripada franchise ini ditayangkan pada tahun 1998.

Wala ubagaimanapun, maklumat lanjut mengenai filem tersebut masih belum diketahui. Adakah anda sudah bersedia untuk melihat gelagat detektif Lee dan detektif James Carter dalam filem terbaharu mereka?


Rusia Dalang Di Sebalik Jatuhnya MH17?

Misteri jatuhnya pesawat Malaysia Airlines MH17 yang mengorbankan semua penumpang memasuki satu episod baharu apabila satu teori menunjukkan bahawa pejabat tertinggi Rusia mengarahkan pasukan pemberontak Ukraine agar menembak jatuh pesawat komersial tersebut.

Para penyelidik menyatakan bahawa wujud hubungan di antara pembantu Presiden Rusia, Vladimir Putin dengan pemimpin pemberontak.

Biarpun rakaman telefon tersebut tidak menyebut MH17, namun pasukan penyelidik yang bertapak di Belanda telah menemui petunjuk bahawa wujud hubungan dua hala diantara pemimpin Rusia dan juga pihak pemberontak.

Mereka juga yakin bahawa Moscow mempunyai maklumat mengenai kejadian tersebut.

Kejadian yang mengorbankan hampir 298 itu berlaku pada 17 Julai 2014 dan Kementerian Luar Rusia membantah teori baharu tersebut di mana mereka menyatakan bahawa terdapat cubaan untuk memanipulasi kejadian tersebut agar semua pihak menunding jari kepada Rusia.

Jurucakap Kementerian Luar Rusia, Maria Zakharova memberitahu pemberita di Moscow, dunia telah dibanjiri dengan “berita palsu”, menjadikannya penting untuk menguji kesahihan rakaman sedemikian.

Bagaimanapun, pasukan penyiasat berkata “tanda-tanda hubungan rapat antara pemimpin DPR dan pegawai kerajaan Rusia menimbulkan persoalan tentang kemungkinan penglibatan mereka dalam penggunaan [peluru berpandu], yang menjatuhkan pesawat MH17 pada 17 Julai 2014.”

Kedua-dua – pemberontak dan Moscow – berulang kali menafikan sebarang penglibatan mereka dalam insiden melibatkan MH17.

Rusia juga menafikan tuduhan Barat bahawa ia menghantar tentera darat, senjata dan membiaya pemberontak di timur Ukraine.

Pasukan penyiasat yang diketuai Belanda sebelum ini menamakan Rusia – Sergey Dubinsky, Oleg Pulatov dan Igor Girkin, manakala Ukraine – Leonid Kharchenko sebagai suspek insiden MH17

Keempat-empat suspek akan menjalani perbicaraan tanpa hadir di mahkamah Belanda pada 9 Mac tahun depan.

Pasukan penyiasatan mengatakan defendan Mr Dubinsky adalah ketua agensi perisikan tentera pemberontak, sementara Pulatov mengetuai jabatan kedua agensi itu.

Penyiasatan kes ini berlangsung dan sudah memakan masa hampir lima tahun.

Sebelum ini para penyiasat memberi bukti bahawa roket yang digunakan untuk menembak jatuh MH17 adalah milik Rusia.

Berikut adalah cerita lain mengenai MH17 yang perlu anda tahu. Klik pautan di bawah untuk bacaan lanjut.

Kisah Getir ‘The Dozen Person’ Dalam Misi Mendapatkan Bahan Bukti MH17 Di Ukraine

Kapal Terbang MH17 Ditembak Jatuh Oleh Pesawat Askar Russia

Ngeri MH17 Masih Di Udara Sewaktu Kokpit Terpisah Daripada Kapal Terbang


Rusia Dan Amerika Syarikat Berebut Mahu Jadi Negara Pertama ‘Shooting’ Filem Di Angkasa

Menjalankan penggambaran di beberapa negara di dunia sudah menjadi perkara biasa. Apa yang tidak biasa adalah membuat filem di angkasa. Itulah yang bakal menjadi sasaran dua negara besar dunia, Amerika Syarikat dan Rusia.

Science Times dalam laporan yang dikeluarkan olehnya menyatakan bahawa penggambaran filem di ruang angkasa kini menjadi misi penting buat dua negara terbabit. Semua ini bermula apabila NASA mengumumkan tahun lalu bahawa organisasi terbabit akan membuat filem dengan Tom Cruise di ruang angkasa.

Difahamkan bahawa filem terbabit tidak akan menggunakan kesan komputer dan keseluruhan penggambaran akan dilakukan di ruang angkasa. NASA turut melantik pengarah Doug Liman yang pernah mengarah filem Edge of Tomorrow atau American Made untuk menjayakan filem ini.

Tetapi, apa yang menjadi masalah kini adalah proses penggambarannya masih belum dijalankan. Tidak pasti adakah NASA menghadapi kekangan atau sebaliknya. Namun ia adalah peluang yang baik untuk agensi angkasa Rusia, Roscosmos untuk cuba memintas idea NASA.

Dilaporkan oleh NBC News, Roscosmos bakal melakukan penggambaran filem di ruang angkasa. Filem ini akan diarahkan oleh pengarah muda Klim Shepenko dan pelakon terkenal Rusia iaitu Yulia Peresild.

Namun cubaan Rusia untuk memintas Amerika sebagai negara pertama yang menjalankan penggambaran di ruang angkasa mungkin tidak akan menjadi kenyataan disebabkan proses penggambaran terbabit belum bermula dan akan ditangguhkan buat sementara waktu.

Untuk rekod, ini bukan pertama kali kedua-dua negara berebut untuk menjadi yang pertama dalam semua hal ruang angkasa. Sebelum ini kedua-dua negara pernah merancang untuk menghantar manusia pertama ke angkasa dan ia berjaya dilakukan oleh Rusia.

Selepas itu, Amerika Syarikat memintas Rusia sebagai negara pertama yang berjaya menghantar angkasawan ke Bulan. Kini persaingan timbul lagi di mana kedua-duanya mahu menjadi negara pertama yang berjaya membuat filem di angkasa.

Misi ke Marikh tahun 2024, NASA ‘benarkan’ angkasawan jadi kanibalisme. Klik pautan di bawah untuk membaca.

Misi Ke Marikh Tahun 2024, NASA ‘Benarkan’ Angkasawan Jadi Kanibalisme

Selain Makhluk Seperti Labah-Labah, Saintis Dakwa Planet Marikh Turut Dihuni Malaikat

Saintis AS Perlukan Dana Sebanyak RM850 Juta, Rancang Mahu Kurangkan Cahaya Matahari


Rusia Didakwa Bakal Serang Ukraine Esok, Kerajaan Minta Warga Malaysia Lapor Ke Kedutaan

Presiden Ukraine Volodymyr Zelensky meminta semua orang untuk mengibarkan bendera dan menyanyikan lagu kebangsaan secara serentak pada hari Rabu. Ini selepas sebilangan media Barat percaya bahawa Rusia bakal menyerang negara itu pada 16 Februari ini, walaupun tanpa sumber yang jelas.

“Mereka memberitahu kami bahawa 16 Februari akan menjadi hari serangan. Kami akan menjadikannya sebagai hari persatuan,” kata Zelensky dalam satu ucapanya seperti yang dilaporkan oleh Upi.

“Mereka cuba menakutkan kami dengan menyebut tarikh mula tindakan ketenteraan (Rusia). Pada hari itu, kami akan menaikkan bendera negara kami, memakai sepanduk kuning dan biru (warna bendera Ukraine) dan menunjukkan kepada seluruh dunia kami perpaduan,” tambahnya.

Pejabat Zelenskiy mengeluarkan arahan yang menyeru semua kampung dan bandar di Ukraine untuk menaikkan bendera negeri pada hari Rabu, dan seluruh negara menyanyikan lagu kebangsaan pada pukul 10 pagi.

Manakala Kementerian Luar Negeri Malaysia merayu kepada rakyat Malaysia di Ukraine supaya segera melaporkan kepada kedutaan.

“Wisma Putra (Kementerian Luar Negeri Malaysia) menggesa semua rakyat Malaysia yang berada di Ukraine dan belum berdaftar dengan Kedutaan Malaysia untuk segera menghubungi dan mendaftar dengan kedutaan,” kata Menteri Luar Saifuddin Abdullah di Putrajaya, semalam.

Kementerian Luar Negeri sedang memantau perkembangan terkini di Ukraine terutama berkaitan keselamatan 20 rakyat Malaysia yang berdaftar dengan kedutaan itu, lapor NST.

Gesaan itu dibuat bagi menindaklanjuti kebimbangan serangan Rusia ke atas Ukraine selepas banyak negara mengurangkan bilangan kakitangan diplomatik dan menggesa rakyat mereka meninggalkan negara itu dengan segera.

Sebelum ini, Amerika Syarikat juga telah memindahkan operasi kedutaannya di Kiev ke barat Bandar Lviv. Menteri Luar, Antony Blinken berkata, pemindahan itu dibuat setelah melihat situasi yang memanas di antara Rusia dan Ukraine.

Selain itu, Bank Dunia dan Tabung Kewangan Antarabangsa (IMF) turut melakukan hal yang sama apabila memindahkan sementara beberapa kakitangannya. Dalam satu notis pendek, Bank Dunia berkata ia telah menggantung sementara misi di Ukraine dan memantau dengan teliti perkembangan keadaan di sana.

Ancaman Rusia buat AS kerah 3,000 tentera ke Eropah, adakah perang dunia ke-3 akan berlaku? Untuk bacaan lanjut, klik pautan di bawah.

Ancaman Rusia Buat AS Kerah 3,000 Tentera Ke Eropah, Adakah Perang Dunia Ke-3 Akan Berlaku?

Pelawak Menang Besar Pilihan Raya Presiden Ukraine

Teruk Diserang Netizen Malaysia, Facebook Kedutaan Ukraine Tutup Ruangan Komen


Rusia Menyenaraikan Syarikat Meta Dalam Kumpulan ‘Pengganas Dan Ekstrimis’

Rusia telah menghalang akses kepada Instagram dan Facebook sejak berlaku kemelut bersama Ukraine. Hal ini sekaligus memberi tamparan hebat buat para pengguna di sana yang majoritinya lebih selesa menggunakan media sosial dari syarikat Meta untuk berhubung dengan pengguna global lain.

Kini negara Rusia telah menambah syarikat Meta iaitu syarikat induk Instagram dan Facebook ke dalam senarai organisasi ‘pengganas dan ekstremis’ berdasarkan laporan agensi Rosfinmonitoring. Meta dituduh bertolak ansur dengan ‘Russophobia’ semasa kempen ketenteraan Rusia di Ukraine.

Pada Mac lalu, Meta mengumumkan bahawa platform mereka membenarkan kenyataan yang berbaur kebencian terhadap Rusia. Selepas itu, Kerajaan Rusia mengambil langkah drastik untuk menghalang akses kepada kedua-dua platform media sosial di bawah Meta.

Bagaimanapun, rakyat Rusia masih tetap mengakses Instagram dan Facebook menggunakan VPN. Instagram sangatlah popular di Rusia sebagai platform penting untuk pengiklanan dan juga jualan. Jadi, sebarang halangan akses bakal mengganggu aktiviti ekonomi buat penjual dan seumpamanya.

Dalam masa yang sama, rakyat Rusia yang didapati melanggan servis pengiklanan pada platform Facebook atau Instagram boleh dikenakan penjara sehingga 10 tahun di bawah tuduhan menyokong ekstremis.

Keputusan meletakkan Meta ke dalam senarai tersebut yang setaraf dengan kumpulan nasionalis sayap kanan, Taliban dan kumpulan pembangkang Rusia.


AirAsia Dipilih Sebagai Syarikat Penerbangan Rendah Terbaik Dunia Buat Kali Kesepuluh

Pencapaian demi pencapaian berjaya dicapai oleh AirAsia setiap tahun. Pada kali ini, AirAsia sekali lagi berjaya merangkul anugerah Syarikat Penerbangan Tambang Rendah Terbaik Dunia. Lebih manis, ini merupakan kali kesepuluh berturut-turut.

Mengulas mengenai kejayaan yang berjaya dicapai AirAsia, Tan Sri Tony Fernandes yang merupakan CEO AirAsia menyifatkan kemenangan kali ke-10 berturut-turut ini merupakan kemenangan yang bermakna malah beliau sendiri tidak percaya syarikatnya mampu mengecapi kejayaan sejauh ini.

Tan Sri Tony Fernandes turut menyuarakan impian beliau dimana mahu AirAsia terbang ke semua benua di masa akan datang. Selain itu, AirAsia juga akan cuba sehabis baik dalam memanfaatkan teknologi sedia ada bagi memudahkan orang ramai menggunakan perkhidmatan syarikat mereka.

Tahniah kami ucapkan buat AirAsia! Anda berjaya membuka peluang buat orang ramai terbang dengan kos yang rendah sekaligus membuka peluang pekerjaan buat orang ramai. Semoga dengan kejayaan ini AirAsia dapat terus komited dalam menawarkan promosi harga rendah seperti yang sering dilakukan.


Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?

Rusia telah mula menyerang Ukraine sejak minggu lalu. Kesan kemusnahan dan kematian dapat dilihat lebih besar dihadapi Ukraine berbanding Rusia. Bagaimanapun, negara yang dipimpin oleh Presiden Vladimir Putin itu masih belum berjaya menawan ibu negara Ukraine, Kyiv. Putin turut memberi amaran kepada negara lain untuk tidak masuk campur urusan Rusia dan Ukraine.

Manakala Presiden Ukraine Volodymyr Zelensky sebelum ini menyatakan bahawa beliau adalah sasaran nombor 1 Rusia, manakala keluarganya pula menjadi sasaran nombor 2. Risiko yang dihadapinya tinggi, namun Zelensky telah berikrar untuk tidak sesekali meninggalkan negara itu, walaupun tentera Rusia semakin hampir mendapatkan Kyiv. Selain itu, Zelensky juga telah memberitahu pemimpin Eropah bahawa ini mungkin kali terakhir mereka melihat beliau hidup.

Zelensky juga bercakap dengan Presiden Amerika Syarikat Joe Biden pada Jumaat lalu mengenai beberapa sekatan yang boleh dilakukan terhadap Rusia dan langkah lain untuk membalas serangan Moscow ke atas Ukraine. Beberapa jam kemudian, pentadbiran Biden mengumumkan bahawa ia akan menyertai Kesatuan Eropah dalam mengenakan sekatan baharu terhadap Presiden Rusia Vladimir Putin dan beberapa timbalannya.

Menurut South China Morning Post, perang yang dihadapi oleh kedua negara ini akan membawa kepada dua situasi jika Moscow berjaya menawan Kyiv.

Pertama, walaupun Zelensky telah berulang kali menyuarakan hasratnya untuk kekal dan mempertahankan Kyiv daripada jatuh ke tangan Rusia. Para pakar melihatnya sebagai misi berani mati. Jika kota dengan 3 juta penduduk itu jatuh ke tangan tentera Rusia, Zelensky sama ada akan dibunuh atau menjadi tawanan Rusia.

Kedua, jika dia berjaya melarikan diri, Zelensky boleh mengetuai operasi ketenteraan dan terus memimpin Ukraine dari barat negara tersebut atau menubuhkan sebuah kerajaan buangan. Kata pengarah kanan Pusat Eurasia untuk Majlis Atlantik dan bekas duta AS ke Ukraine dari 2003 hingga 2006, John Herbst, apa yang diperlukan Ukraine adalah komunikasi yang tepat dan penentangan yang berterusan daripada tentera Ukraine.

Bagi Mitchell Orenstein, profesor Pengajian Rusia dan Eropah Timur di Universiti Pennsylvania, dengan Zelensky keluar dari Kyiv, Putin mungkin akan meletakkan kerajaan pilihannya sendiri. Manakala Orenstein, pengarang The Lands in Between: Russia vs. the West and the New Politics of Hybrid War, berkata Putin akan meletakkan kerajaan yang akan memerintah dengan “cara yang kejam”.

Namun persoalan yang timbul jika Zelensky menubuhkan kerajaan dalam buangan ialah sama ada mereka akan dilayan sebagai sebuah kerajaan yang sah atas pentadbiran yang diletakkan di negara yang mereka wakili, kata Paul D’Anieri, profesor sains politik dan dasar awam di University of California.

Beliau mengambil contoh kerajaan Poland yang pernah mentadbir di London selepas pencerobohan oleh Nazi Jerman dan Kesatuan Soviet. Masalah yang timbul, katanya, adakah negara luar perlu berurusan dengan kerajaan buangan yang tidak mempunyai kawalan sepenuhnya ke atas negaranya berbanding dengan kerajaan yang diangkat melalui cara yang kejam seperti perang namun mempunyai kawalan penuh ke atas negara tersebut.

Bagi Herbst pula, jika Zelensky memimpin kerajaan dalam buangan, ia akan “menjadi kekalahan untuk Ukraine, tetapi tidak semestinya menamatkan perang.” Beliau percaya bahawa tentangan berterusan daripada Ukraine dan rakyatnya akan menjadi masalah besar Putin pada masa hadapan, tidak kira sama ada kerajaan Zelensky digulingkan atau beliau sendiri memutuskan untuk berundur.

Perang Rusia dan Ukraine, apa yang sebenarnya yang dimahukan Vladimir Putin? Rujuk pautan di bawah untuk membaca.

Perang Rusia Dan Ukraine, Apa Sebenarnya Yang Dimahukan Vladimir Putin?

Vladimir Putin Arah Pasukan Nuklear Rusia Bersiap Sedia, Berada Dalam Mod Tempur

Tentera Ukraine Beritahu Kapal Perang Rusia ‘Pergi Mampus’ Sebelum Dibunuh


Russia Jemput Syarikat Malaysia Untuk Memasuki Pasaran Halalnya

Russia menjemput syarikat syarikat Malaysia untuk memasuki pasaran halalnya kerana permintaan produk halal di sana semakin berkembang.

Presiden Regions-Russia Association Linar Yakupov berkata pasaran halal negara itu mencatatkan pertumbuhan 100% pada 2014.

“Kami berminat untuk bekerjasama dengan syarikat syarikat Malaysia dan pihak yang terlibat dalam industri halal untuk membina pusat pengeluaran dan pengedaran di Russia,” katanya kepada wartawan.

Russia mempunyai populasi Muslim melebihi 20 juta.

“Terdapat permintaan yang tinggi di Russia daripada komuniti Muslim begitu juga dengan populasi bukan Muslim. Oleh itu kami berminat untuk bekerjasama dengan syarikat syarikat Malaysia untuk membawa produk produk halal ke negara kami,” Yakupov menambah.

Sementara itu Perbadanan Pembangunan Perdagangan Luar Malaysia Datuk Dzulkifli Mahmud juga menggesa syarikat syarikat tempatan menjadi lebih berani dan memasuki industri halal di Russia yang menjanjikan pulangan lebih baik di masa hadapan.

Dzulkifli berkata industri halal dijangka menyumbang 5.8% pertumbuhan produk domestik Malaysia tahun ini.

Russia telah dikenal pasti sebagai pengimport produk dan servis halal Malaysia yang paling pesat berkembang di dunia.

Malaysia juga berada di ranking ke-19 destinasi eksport untuk produk halal dengan nilai RM385.05 juta pada 2014, meningkat sebanyak 34.2% dari tahun sebelumnya.

Tahun lepas, jumlah trade Russia-Malaysia mencatatkan angka US$2.8 billion, meningkat 55.2% daripada US$1.81 billion pada 2013.

LIKE dan FOLLOW Vocket di Facebook serta Instagram


Russia Meletupkan Bom Nuklear di Bumi Sendiri Dan Ianya Bukan Satu Latihan

Jika Amerika menggunakan bom atom untuk menghancurkan dua buah bandar Hiroshima dan Nagasaki di Jepun, lain pula dengan pihak Kesatuan Soviet yang menggunakan bom nuklear bukan untuk membunuh manusia.

Pada tahun 1966, sekitar bulan September sebuah telaga gas di Russia mengalami kebocoran yang teruk. Walaupun sudah banyak usaha yang dilakukan oleh para jurutera, tetapi kebocoran yang berlaku sudah tidak terkawal.

Akhirnya pihak Russia mengambil keputusan untuk meledakkan bom nuklear seberat 30 kilo tan di telaga gas tersebut sebelum kejadian yang lebih buruk berlaku. Sila tonton video dibawah untuk melihat sendiri bagaimana mereka melakukannya.

BACA JUGA: 3 Sebab Kenapa Tenaga Nuklear Tidak Sesuai Untuk Kita


Russo Brothers Kata Sony Buat ‘Kesilapan Tragis’ Tamatkan Perjanjian Spider-Man

Pengarah Avengers, Russo Brothers akhirnya buka mulut tentang perbalahan antara Marvel Studios dan Sony Pictures untuk watak Spider-Man. Untuk rekod, Rosso Brothers adalah pengarah yang memperkenalkan Spider-Man dalam MCU iaitu menerusi ‘Captain America: Civil War’.

Bercakap pada Toronto Sun, Joe dan Anthony tidak terkejut jika Spider-Man keluar daripada MCU kerana mereka tahu betapa rumitnya rundingan untuk kedua-dua studio ini bersetuju bagi memberi kebenaran Spider-Man muncul di MCU.

“Ia sangat sukar untuk mendapatkan Spider-Man untuk Civil War dan satu proses yang panjang dan rumit. Tetapi, Kevin Feige bagaimanapun berjaya mendapatkan deal tersebut. Disney dan Sony berjaya mencari jalan untuk menjadikannya realiti dan bertahan untuk beberapa filem,” kata Anthony.

Thanos v. Tony…#InfinityWar pic.twitter.com/55tOpfzdeB

— Russo Brothers (@Russo_Brothers) August 29, 2019

“Ia satu langkah ke belakang (bagi Sony) apabila hal ini timbul dan pada pendapat saya, ianya satu ‘kesilapan tragik’ buat Sony jika mereka merasakan mereka boleh meniru cara kerja Kevin yang hebat sejak beberapa tahun ini. Saya rasa ianya satu kesilapan besar,” tambah Joe.

Bagaimanapun, CEO Sony Pictures, Tony Vinciquerra tidak bersetuju dengan kenyataan Joe. Bagi Tony, Spider-Man akan ‘baik-baik sahaja’ di bawak kendalian mereka. Tony memberi contoh ‘Spider-Man: Into The Spider-Verse’ yang boleh berjaya walaupun bukan di bawah kendalian Marvel Studios.

Disebabkan Spider-Man tidak lagi muncul di MCU, Sony akan merancang kemasukan Spider-Man untuk filem Venom pula. Namun, peminat nyata kecewa dengan keputusan tersebut dan mereka tidak sanggup lagi melihat kegagalan franchise Spider-Man selepas ‘Amazing Spider-Man 2’ lakonan Andrew Garfield tidak mendapat tempat di hati peminat Spider-Man.

Spider-Man adalah sangat penting bagi MCU. Kehadiran Spider-Man sudah dirancang oleh Marvel Studios sejak filem Iron Man yang pertama lagi. Tidak seperti DCEU yang tidak mempunyai pelan yang betul dalam merancang universe mereka.

Marvel Sudah Rancang Kehadiran Spider-Man Ke MCU Sejak Filem Iron Man Yang Pertama

Jared Leto ‘Dipecat’ Daripada Bawa Watak Joker Untuk Suicide Squad 2


Russo Brothers Sahkan Avengers: Endgame ‘Filem Terakhir’ Mereka Bersama Marvel Studios

Pasti ramai sudah menonton filem Avengers: Endgame yang boleh dikatakan karya terbaik Marvel Studios saat ini. Malah, Russo Brothers mengesahkan bahawa filem Avengers: Endgame merupakan projek terakhir mereka bersama Marvel Studios.

Mereka menegaskan tiada projek dalam masa terdekat ini dan mungkin akan ada projek lain pada masa akan datang bersama Marvel Studios. Menurut Russo Brothers, mereka mempunyai kerjasama yang baik dan senang bekerja bersama Marvel Studios.

See the film critics call a “once in a generation event”. Marvel Studios’ #AvengersEndgame is NOW PLAYING in theaters. Get tickets (link in bio) #DontSpoilTheEndgame

A post shared by  Marvel Studios (@marvelstudios) on Apr 26, 2019 at 8:00am PDT

Mereka berpendapat ianya sudah tiba masa untuk berehat sebentar daripada tekanan untuk menghasilkan karya Infinity War dan Endgame dalam masa 5 tahun ini. Mereka mahu cuba projek yang lain pula tetapi tidak menafikan akan muncul kembali untuk filem blockbuster Marvel yang akan datang.

Mereka turut mengulas tentang watak adiwira ‘gay’ yang boleh dikatakan melanggar norma masyarakat di seluruh dunia. Namun, menurut Russo Brothers, watak berkenaan bakal mempunyai kisah yang lebih hebat daripada apa yang berlaku dalam Endgame itu sendiri.

Watak mana yang akan diperkenalkan sebagai gay oleh Marvel Studios kelak? Russo turut berkongsi watak berkenaan sudah pun muncul dalam Endgame. Itu kita kena tunggu.

Baca lagi: ‘Avengers: Endgame’ Karya Teragung Marvel Studios


Russo Brothers Setuju Babak Dalam Endgame Ini Mungkin yang Termahal Di Hollywood

Bajet untuk pembikinan filem ‘Avengers: Endgame’ adalah antara yang tertinggi dalam franchise Marvel Studios dan ianya membuahkan hasil apabila Endgame kini adalah filem dengan kutipan tertinggi di Hollywood mengalahkan Avatar yang memegang takhta berkenaan hampir sedekad.

Tahukah anda, dalam Endgame juga turut dirakamkan babak paling ‘mahal’ dalam sejarah perfileman Hollywood? Russo Brothers dilihat bersetuju dengan kenyataan ini.

The most expensive scene in MCU history. #AvengersEndgame#Marvelhttps://t.co/GZnybuZ29G

— Hero Warehouse (@HeroWarehouseHQ) July 29, 2019

Adegan berkenaan adalah ketika semua pelakon Avengers perlu menghadiri majlis pengebumian Tony Stark. Tiada CGI digunakana (kecuali untuk Hulk) dan setiap pelakon yang hadir adalah diri mereka sendiri dan bukannya pelakon tambahan.

“Kami selalu berseloroh mengatakan babak pengebumian ini adalah babak ‘paling mahal’ yang pernah dirakam untuk mana-mana filem Hollywood. Mana tidaknya, kami berjaya mengumpul semua pelakon untuk bersama-sama merakamkan babak ikonik ini. Mengapa paling mahal? Anda lihat sahajalah gaji yang mereka terima untuk Endgame. Semua pelakon sangat komited untuk hadir bagi menjayakan babak ini,” terang mereka.

Bagi memudahkan adegan ini dirakam, Russo memilih satu ladang di Atlanta yang berdekatan dengan lapangan terbang supaya babak ini dapat dirakam dengan pantas dan setiap pelakon dapat pulang awal. Lebih menarik ladang ini ditempah menerusi Airbnb sahaja.

Tahukah anda sebenarnya setiap pelakon tidak mengetahui pun yang mereka sedang merakam babak pengebumian Tony Stark? Disebabkan hampir kesemua pelakon (kecuali Robert Downey Jr) tidak mengetahui plot penuh filem Endgame, mereka cuma diberitahu bahawa mereka hadir ke Atlanta untuk merakam babak perkahwinan Tony Stark. Tetapi perkara sebaliknya yang berlaku.

Walau apa pun, kredit semestinya perlu diberikan kepada Russo Brothers yang berjaya menjadikan filem Avengers: Endgme sebuah filem yang epik. Tanpa vision mereka, Endgame tidak akan mengecapi kejayaan seperti hari ini. Apa pula agaknya rancangan mereka untuk filem MCU akan datang?


Russo Brothers Terangkan Mengapa Tiada Babak ‘End Credit’ Dalam Avengers: Endgame

Pengarah Avengers: Endgame akhirnya buka mulut mengapa tiada babak end credit dalam Endgame, bercakap kepada pihak USA Today, Joe dan Anthony Russo berkata mereka memang tidak mahu ada babak end credit dalam Endgame.

“Perkara berkenaan memang tiada dalam rancangan kami. Ada sebab mengapa filem ini bertajuk Endgame. Inilah pengakhirannya. ‘Buku’ ini ditutup dengan bab terakhir Marvel Cinematic Universe (MCU), Endgame untuk Infinity Saga,” kata mereka.

We want to thank everyone who’s been on this journey with us, whether you started at the beginning or discovered it along the way. We grew up in a big, loving family where stories were told at the dinner table to entertain each other. We now get to tell those stories to the world. All because of you… each and everyone one of you. With much love and respect… The RB’s Link in bio for article.

A post shared by  The Russo Brothers (@therussobrothers) on Apr 28, 2019 at 12:13pm PDT

“Kami telah buat yang terbaik untuk fasa ini tetapi ianya bukan bermakna masa depan MCU akan berakhir di sini. Masa depan MCU bukan di atas bahu kami buat masa ini,” tambah Anthony.

End credit sudah menjadi trademark filem Marvel untuk 22 filem MCU sebelum ini. Tetapi Russo Brothers sengaja meletakkan bunyi seseorang sedang menempa besi, dan buat peminat setia MCU, bunyi berkenaan boleh dikaitkan dengan filem pertama Iron Man, ketika Tony Start menempa baju perisai pertama Iron Man di sebuah gurun.

Jadi, selepas anda menonton filem Endgame, tiba sudah masanya untuk anda kembali menonton filem pertama MCU iaitu Iron Man.